Το όνομα του Τάκη Λεμονή «παίζει» για την Εθνική ομάδα, χωρίς ωστόσο να είναι η πρώτη επιλογή. Στην κορυφή των υποψηφίων για τη θέση του ομοσπονδιακού τεχνικού παραμένει ο Αγγελος Αναστασιάδης, ενώ ο 54χρονος πρώην προπονητής του Ολυμπιακού θεωρείται Νο 2 στη λίστα του Γιώργου Καραγκούνη.\nΟσον αφορά τον νυν τεχνικό του ΠΑΟΚ οι ιδιαιτερότητες είναι γνωστές, ενώ αντίθετα η περίπτωση Λεμονή είναι πιο εύκολη, καθώς ο τελευταίος είναι άνεργος από τον Οκτώβριο του 2013, όταν αποχώρησε από τον Λεβαδειακό (εκτός από τους Πειραιώτες και τους Βοιωτούς έχει δουλέψει ακόμα σε Καλλιθέα, Ξάνθη, Πανιώνιο, Παναιτωλικό, ΑΠΟΕΛ, Ομόνοια). Η υπόθεση του νέου τεχνικού της «γαλανόλευκης» αναμένεται να έχει τελειώσει το αργότερο μέχρι τις αρχές Φεβρουαρίου.\nΠρος το παρόν το θέμα έχει «παγώσει», καθώς στην ΕΠΟ όλα περιστρέφονται γύρω από την εκλογή νέου προέδρου.\nΑποφασισμένος να δουλέψει σκληρά για να αποδείξει την αξία του δήλωσε ο Κώστας Παπανικολάου, δίνοντας τη... δική του απάντηση στον μειωμένο πλέον χρόνο συμμετοχής του με τη φανέλα των Ρόκετς.\nΗ έλευση στο Χιούστον των Μπρούερ και Σμιθ, μείωσε αισθητά τον χρόνο συμμετοχής του πρώην παίκτη του Ολυμπιακού και μιλώντας στο επίσημο κανάλι της ομάδας, είπε μεταξύ άλλων:\n«Ηταν καλό που έπαιζα πολύ στην αρχή, γιατί μου έδωσε αυτοπεποίθηση. Αυτά όμως αλλάζουν από τη μία μέρα στην άλλη. Τώρα ήρθαν στην ομάδα σπουδαίοι παίκτες όπως ο Μπρούερ και Σμιθ, έτσι πλέον δεν υπάρχει χώρος στο rotation για εμένα. Εγώ όμως έχω δύο επιλογές, ή να εκνευριστώ και να τα παρατήσω ή να συνεχίσω να δουλεύω και να είμαι έτοιμος να βοηθήσω όταν μου ζητηθεί.\nΕγώ προσωπικά βλέπω όλο αυτό που συμβαίνει ως μία πρόκληση να αποδείξω σε κάποιους ότι κάνουν λάθος. Ο Κόρεϊ και ο Τζος βοηθούν να είμαστε ομάδα Πρωταθλητισμού. Δεν γίνεται να παραπονιέμαι όταν βρίσκομαι σε μία τέτοια ομάδα. Εγώ απλώς οφείλω να μείνω συγκεντρωμένος, να δουλεύω σκληρά και όταν μου δοθεί η ευκαιρία να είμαι έτοιμος να βοηθήσω. Καμία φορά, όμως, ίσως το καλύτερο για την ομάδα είναι να κουνάς την πετσέτα από τον πάγκο και να δίνεις ενέργεια στους συμπαίκτες σου».\nΤο εξαιρετικό γκολ του Χοσέ Χολέμπας κόντρα στην Ίντερ τον περασμένο μήνα είναι μεταξύ των 12 κορυφαίων της χρονιάς για τη Ρόμα όπως τα επέλεξαν οι άνθρωποι της ιταλικής ομάδας και τα ανέβασαν στο επίσημο κανάλι του στο Youtube.\nΟ διεθνής πρώην πλάγιος μπακ του Ολυμπιακού πήρε τον τίτλο του καλύτερου γκολ των «τζαλορόσι» για το μήνα Νοέμβριο με το εξαιρετικό του σόλο στο ντέρμπι με τους Μιλανέζους για την Σέριε Α’.\nΑπό τη λίστα των 12 καλύτερων τερμάτων για την ομάδα της Ρώμης ανά μήνα εκτός δεν θα μπορούσε να λείπει φυσικά και ο ηγέτης και σημαία της Φραντσέσκο Τότι ενώ το... μενού περιλαμβάνει και άλλα εξίσου απολαυστικά με πλέον εντυπωσιακό εκείνο του Φλορέντζι τον περασμένο Γενάρη κόντρα στη Τζένοα.\nΠέραν του θεάματος όμως που προσφέρουν οι ποδοσφαιριστές της ομάδας του Ρούντι Γκαρσία στο εν λόγω βίντεο την παράσταση κλέβουν με την περιγραφή τους και οι σχολιαστές του καναλιού με πιο... άπαιχτη την έκρηξη στο γκολ του Ζερβίνιο στη νίκη επί της Γιουβέντους τον περασμένο Φεβρουάριο.\nΟ Ντιγκάρ θέλει να συνεχίσει την καριέρα του στον Ολυμπιακό, οι επαφές έχουν προχωρήσει αρκετά, ωστόσο η Μπορντό ετοιμάζει την... αντεπίθεσή της!\nΟ Ολυμπιακός φουλάρει για τον Ντιντιέ Ντιγκάρ, βρίσκεται σε επαφές με τον παίκτη, ο οποίος αποχωρεί απο τη Νις. Οι πληροφορίες που επικαλείται σε δημοσίευμά του το "gazzetta.gr", κάνουν λόγο πως ο 28χρονος μέσος είναι θετικός στο να φορέσει τα ερυθρόλευκα, ωστόσο τις τελευταίες ώρες οι Γάλλοι αποκαλύπτουν έντονο ενδιαφέρον της Μπορντό.\nΜάλιστα, ο πρόεδρος του συλλόγου τόνισε πως η ομάδα του θα κινηθεί άμεσα για την απόκτησή του, αφού ξέρουν καλά πως το... καλοκαίρι θα είναι αργά για το deal! Βέβαια, στο Λιμάνι υπάρχει η αισιοδοξία πως έχουν το πάνω χέρι στο συγκεκριμένο θέμα.\nOσον αφορά τα μεταγραφικά των ερυθρόλευκων, όλες οι κινήσεις θα μπουν στην τελική ευθεία τις επόμενες ημέρες, με τον Μίτσελ να έχει επαφές με τη διοίκηση.\nΣχετικά με τον στόπερ, οι Ιταλοί επιμένουν για τον Ατσέρμπι, αν και στη λίστα υπάρχουν και άλλες δυο καλές περιπτώσεις.\nΠαράλληλα, τα βρετανικά ΜΜΕ επιμένουν πως ο Ολυμπιακός δεν έχει αποσυρθεί από την περίπτωση του Σαντόμ. Ο 27χρονος μέσος, το συμβόλαιο του οποίου λήγει το καλοκαίρι με την Παρί Σεν Ζερμέν, ετοιμάζει... βαλίτσες από Γενάρη και οι ερυθρόλευκοι μαζί με την Εβερτον και τη Σεβίλλη είναι οι ομάδες που έχουν δείξει έντονο ενδιαφέρον, σύμφωνα πάντα με το δημοσίευμα.\nΟι παίκτες του Ολυμπιακού προπονήθηκαν στο Ρέντη, λίγες ώρες πριν φύγει το 2014.\nΜπορεί σε λίγες ώρες να αλλάζει ο χρόνος, αλλά οι παίκτες του Θρύλου δεν σταμάτησαν την προετοιμασία τους για το ματς της Κυριακής με τον Πλατανιά Χανίων.\nΟι ποδοσφαιριστές της ομάδας μας βρέθηκαν στο Ρέντη το απόγευμα της Τετάρτης και κάτω από τσουχτερό κρύο προπονήθηκαν κανονικά. Το πρόγραμμα περιελάμβανε δουλειά επάνω στο κομμάτι της ανάπτυξης του παιχνιδιού και ασκήσεις τακτικής!\nΜιλιβόγεβιτς, Φουστέρ και Μποτία έκαναν θεραπεία. Αύριο, πρώτη μέρα του 2015, υπάρχει προγραμματισμένη προπόνηση στις 18:00.\nΟ Ολυμπιακός ολοκλήρωσε την προετοιμασία του για τον αγώνα με τη Μάλαγα χωρίς τον τραυματία Δημήτρη Αγραβάνη και αύριο (01/01, 17:30) αναχωρεί με προορισμό την Ισπανία, για την πρεμιέρα του TOP-16 της Ευρωλίγκας.\nΤο καλεντάρι του TOP-16 φέρνει τον Ολυμπιακό στην Ισπανία, για τον αγώνα με την Ουνικάχα (02/01, 22:00). Οι ερυθρόλευκοι θέλουν να διευρύνουν το νικηφόρο σερί τους κόντρα στη Μάλαγα, έχοντας τέσσερις νίκες σε ισάριθμα παιχνίδια την περσινή σεζόν σε regular season και TOP-16!\nΟι Ίβηρες φιγουράρουν στην κορυφή της κατάταξης στην Liga Endesa ωστόσο ο προπονητής της Μάλαγα, Ζοάν Πλάθα, υπενθυμίζει σε κάθε ευκαιρία πως οι παίκτες του έχουν τα ..πόδια τους στη γη.\nΗ προετοιμασία των ερυθρολεύκων ολοκληρώθηκε σήμερα, με την τελευταία προπόνηση στο ΣΕΦ. Η αποστολή του Ολυμπιακού αναχωρεί αύριο (01/01, 17:30) με πτήση τσάρτερ για τη Μάλαγα ενώ ο Γιάννης Σφαιρόπουλος δεν μπορεί να υπολογίζει στον τραυματία Δημήτρη Αγραβάνη, καθώς και στον Ιωάννη Παπαπέτρου ο οποίος πάντως ανεβάζει καθημρινά στροφές.\nΗ απόκτηση του Τόμας Ερτέλ σκόρπισε τον ενθουσιασμό στους οπαδούς της Αναντολού Εφές, ωστόσο κάποιος συμπαίκτης του θα πρέπει να... «κοπεί» από το πρωτάθλημα, λόγω του περιορισμού στον αριθμό ξένων!\nΜε την απόκτηση του Τόμας Ερτέλ η Εφές πρόσθεσε ένα σημαντικό… όπλο στην περιφέρειά της, αλλά από την άλλη, αυτό αναγκάζει τον Ντούσαν Ίβκοβιτς να ...«κόψει» κάποιον, λόγω του περιορισμού στον αριθμό των ξένων που ισχύει στο τουρκικό πρωτάθλημα!\nΑυτή τη στιγμή, μαζί με το Γάλλο γκαρντ, η εκ των αντιπάλων του Ολυμπιακού στο ΤΟΡ-16 της Ευρωλίγκας έχει οκτώ ξένους στο ρόστερ της και στο πρωτάθλημα της γειτονικής χώρας επιτρέπονται μόνο επτά! Συγκεκριμένα, ο Ντούσαν Ίβκοβιτς θα πρέπει να «κόψει» έναν εκ των Στράτο Περπέρογλου, Στεφάν Λάσμε, Ντοντέι Ντρέιπερ, Ντάριο Σάριτς, Ματ Τζάνινγκ, Μίλκο Μπιέλιτσα και Νέναντ Κρστιτς.\nΣύμφωνα, λοιπόν, με την ιστοσελίδα «basketfaul.com», οι δύο επικρατέστεροι να… αποχαιρετήσουν το εγχώριο πρωτάθλημα –καθώς στην Ευρωλίγκα δεν υπάρχει πρόβλημα- είναι ένας εκ των Ντοντέι Ντρέιπερ και Μίλκο Μπιέλιτσα.\nΟ Ολυμπιακός έχει το σεβασμό όλων στην Ουνικάχα, αλλά ο Βλάντιμιρ Γκολούμποβιτς δήλωσε... έτοιμος να του χαλάσει την πρεμιέρα στο ΤΟΡ 16 της Ευρωλίγκας.\n«Ανοίγουμε το ΤΟΡ 16 εντός έδρας απέναντι στον Ολυμπιακό. Μας νίκησαν 4 φορές πέρυσι -όταν δεν ήμουν εδώ γύρω (Άνκαρα)- και τους νικήσαμε στο τουρνουά προετοιμασίας στην Τουρκία ( 69-82 στις 25/9), αλλά τίποτα απ' αυτά δεν έχει σημασία τώρα. Είναι μία νέα αρχή για όλες όσες ομάδες επιβίωσαν στην πρώτη φάση κι αμφότεροι είμαστε πολύ διαφορετικές ομάδες απ' ό,τι ήμασταν το καλοκαίρι. Ο Ολυμπιακός κατέκτησε back to back Ευρωλίγκες πριν απ' όχι πολύ καιρό, αλλά, ξαναλέω, αμφότερες οι ομάδες βρισκόμαστε στο 0-0 και θέλουμε ν' αρχίσουμε το ΤΟΡ 16 με νίκη. Εύχομαι ο Κώστας Βασιλειάδης (τραυματίας) να 'ναι μαζί μας, επειδή γνωρίζει τον Ολυμπιακό όσο κανείς άλλος. Όπως πάντα, θα προσπαθήσω να συγκεντρωθώ στο παιχνίδι μου και τι μπορώ να κάνω καλά και να βελτιωθώ. Δε με νοιάζει ποιος είναι απέναντί μου, είναι καλοί παίκτες και τους σέβομαι, αλλά θα τα πούμε στο παρκέ. Δε θα 'ναι εύκολο απέναντί τους, αλλά θα δώσω τον καλύτερο εαυτό μου» έγραψε στο blog του στην επίσημη ιστοσελίδα της Ευρωλίγκας ο 29χρονος Σέρβος σέντερ της ισπανικής ομάδας, ο οποίος κάλεσε τον κόσμο της Μάλαγα ν' αποτελέσει τον... έκτο παίκτη της στο Martin Carpena.\nΤην καθολική αναγνώριση του παγκόσμιου ποδοσφαιρικού κοινού εισπράττει ο Ρομπέρτο Χιμένεθ!\nΟ φύλακας - άγγελος της εστίας του Ολυμπιακού είναι από τους πλέον καταξιωμένους τερματοφύλακες αποτελώντας εγγύηση κάτω από τα ερυθρόλευκα γκολπόστ τον τελευταίο ενάμιση χρόνο και αυτό αποδεικνύεται έμπρακτα από το δημοψήφισμα που έκανε το «spanisharmy», όπου βρίσκεται μαζί με τους Νταβίδ Ντε Χέα και Ίκερ Κασίγιας στην τριάδα με τους πιο αγαπημένους Ισπανούς τερματοφύλακες για το 2014.\nΣτη σχετική ψηφοφορία που έγινε ο γκολκίπερ του Θρύλου διέλυσε τους ...αντιπάλους του συγκεντρώνοντας το 70% των προτιμήσεων έναντι των άλλων δύο συμπατριωτών του, γεγονός που δίνει θριαμβευτικό τόνο στην ολοκάθαρη επικράτησή του!\nΤο 2014 ήταν μία σπουδαία χρονιά για τον Ολυμπιακό, εξαιτίας και της συμμετοχής του στο ICC.\nΤο 2014 είχε πολλά σημαντικά γεγονότα για την ομάδα μας! Τίτλοι, ευρωπαϊκές επιτυχίες, φιλανθρωπική δράση και πολλά ακόμα! Ένα εξ αυτών, το οποίο είχε τεράστια αξία, ήταν και η συμμετοχή του Ολυμπιακού μας στο μεγαλύτερο ποδοσφαιρικό τουρνουά του καλοκαιριού, το ICC, το οποίο διεξήχθη σε Αμερική και Καναδά!\nΠρώτος σταθμός… Τορόντο!\nΣτα τέλη του Ιουλίου, λοιπόν, ο Ολυμπιακός μας ξεκίνησε το ταξίδι του από την Ελλάδα με τελικό προορισμό τη Νέα Υόρκη! Από εκεί, στις 23 Ιουλίου μεταφέρθηκε η βάση στο Τορόντο, όπου τα ξημερώματα τις 25ης Ιουλίου αντιμετώπισε την Μίλαν, έχοντας στο πλευρό του χιλιάδες ομογενείς φίλους της ομάδας μας, οι οποίοι είχαν δείξει από την προηγούμενη μέρα τις… προθέσεις τους, με την αποθέωση που επιφύλαξαν σε αντιπροσωπεία του συλλόγου, στο fan club του Θρύλου στην πόλη του Καναδά!\nΜάθημα ζωής από τον μικρό Γρηγόρη!\nΜία μέρα νωρίτερα, στο προπονητικό κέντρο KIA Training Ground, της Toronto FC βρέθηκε ο μικρός Γρηγόρης, ένα παιδί με ειδικές ικανότητες, ο οποίος συγκινεί και παραδίδει μαθήματα επιμονής και καθημερινής «μάχης» για την επιβίωση. Εκεί, όλη η οικογένεια γνώρισε από κοντά τους παίκτες και το τεχνικό επιτελείο του Θρύλου! Τον κ. Μίτσελ, τον Κριστιάν Καρεμπέ, τον Πιερ Ισά, ενώ και αρκετοί ποδοσφαιριστές φωτογραφήθηκαν με τον μικρό Γρηγόρη, του υπέγραψαν αυτόγραφα και του πρόσφεραν απλόχερα στιγμές μοναδικές!\nΜπήκε με το… δεξί!\nΣτο καθαρά αγωνιστικό κομμάτι, ο Θρύλος… μάγεψε όλο τον κόσμο με την απόδοσή του, που του έφερε τη νίκη με 3-0 κόντρα στην Μίλαν! Ντομίνγκεζ, Διαμαντάκος και Μπουχαλάκης ήταν οι τρεις σκόρερ της ομάδας μας, με τον τελευταίο να πετυχαίνει ένα πανέμορφο γκολ με βολέ από τα 35-40 μέτρα, το οποίο στο τέλος ψηφίστηκε από το κοινό ως το κορυφαίο της διοργάνωσης!\nΗ selfie του… αιώνα!\nΣτον αγώνα με την Μίλαν, βέβαια, δεν ήταν μόνο η τρομερή εμφάνιση και το εμφατικό σκορ που έμειναν στους φίλους του Ολυμπιακού, αλλά και «η selfie του… αιώνα»! Συγκεκριμένα, ένας φίλαθλος της ομάδας μας μπήκε στον αγωνιστικό χώρο και ζήτησε από τον Γιάννη Μανιάτη να βγάλουν μία selfie! Ο αρχηγός του Θρύλου ξέσπασε σε γέλια, όπως και όλο το γήπεδο, το οποίο χειροκροτούσε τον νεαρό για την εφευρετικότητά του!\nΟι άνδρες της εταιρείας security του γηπέδου τον έφτασαν και μαζί του αποχώρησαν, ήρεμα και χωρίς… παρατράγουδα, αφού ο φίλαθλος του Ολυμπιακού ευχαριστούσε χαμογελαστός τον captain για τη μεγάλη χαρά που του έδωσε!\nΕπόμενη στάση… Σικάγο!\nΤην επόμενη μέρα η ομάδα μας έφτασε στο Σικάγο, όπου έτυχε μεγάλης υποδοχής από την τοπική σχολή! Μάλιστα, διοργανώθηκε και ένα υπέροχο event για τους ποδοσφαιριστές του Ολυμπιακού μας!\nΣτις 26 Ιουλίου ένα σπουδαίο γεγονός έλαβε χώρα στο National Hellenic Museum του Σικάγο. Ο Ολυμπιακός μας, πιστός στη βοήθεια την οποία προσφέρει -με κάθε τρόπο- στη UNICEF, διοργάνωσε εκεί ένα υπέροχο event, με στόχο την ανεύρεση περισσότερων πόρων στην προσπάθεια του παγκόσμιου οργανισμού για τον εμβολιασμό των παιδιών στην Ελλάδα και το εξωτερικό.\nΚατά τη διάρκεια του event διενεργήθηκε σιωπηρή δημοπρασία (silent auction) με πολλά «ερυθρόλευκα» αντικείμενα να διατίθενται προς αγορά, προκειμένου να συγκεντρωθούν χρήματα για τον ιερό σκοπό της UNICEF! Φανέλες με υπογραφές των παικτών μας, μπάλες, γάντια τερματοφυλάκων μας, ακόμη και παπούτσια, όλα συλλεκτικά και με ιδιαίτερη αξία!\nΑντίπαλοι μόνο εντός των γραμμών!\nΟ Ολυμπιακός στον δεύτερο αγώνα του ICC αντιμετώπισε την Λίβερπουλ, όπου ήταν αντίπαλοι μόνο για 90 λεπτά και εντός αγωνιστικού χώρου. Οι σχέσεις και οι δεσμοί των δύο συλλόγων είναι άριστες και πριν από τον αγώνα οι αρχηγοί των δύο ομάδων κράτησαν στα χέρια τους από ένα στεφάνι, ένα κόκκινο και ένα λευκό, χρώματα τα οποία αντιπροσωπεύουν και τις δύο ομάδες. Ήταν αφιερωμένα στους 21 και τους 96… Θύματα τα οποία έφυγαν άδικα από τη ζωή, στη Θύρα 7 του Καραϊσκάκη και το Χίλσμπορο. 21 + 96 ψυχές οι οποίες από ψηλά παρακολουθούν ανελλιπώς τις αγαπημένες τους ομάδες, όπως έκαναν και για το ματς στο Soldier Field.\nΟι άνθρωποι των δύο ομάδων αντάλλαξαν και δώρα, με το κλίμα να είναι ιδιαίτερο και το αγωνιστικό σκέλος να περνάει σε δεύτερη μοίρα, με την Λίβερπουλ να παίρνει τη νίκη με 1-0.\nΤελευταίος σταθμός η Μινεσότα!\nΗ ομάδα μας αντιμετώπισε την Πρωταθλήτρια Αγγλίας, Μάντσεστερ Σίτι στην 3η αγωνιστική του ICC, την οποία και νίκησε με 5-4 στα πέναλτι, με το 90λεπτο να τελειώνει με σκορ 2-2. Ο Διαμαντάκος πέτυχε τα δύο γκολ του Ολυμπιακού μας και μπορεί να μην κατάφερε με αυτή τη νίκη να πάρει την πρόκριση, αλλά σίγουρα… έκλεψε τις εντυπώσεις!\nΚάτι που έκαναν και οι φίλαθλοι του Θρύλου, όπου σε κάθε γήπεδο ήταν… εκεί και αποθέωναν τον κ. Μίτσελ και τους παίκτες του!\nΗ εκπληκτική παρουσία του Ολυμπιακού μας στο ICC, σε ΗΠΑ και Καναδά, πέρασε και σε όλο τον κόσμο! Οι διοργανωτές ζήτησαν από τους φιλάθλους της διοργάνωσης από όλα τα μέρη του κόσμου να δώσουν την ψήφο τους στους κορυφαίους και ο Θρύλος θριάμβευσε σε δύο κατηγορίες!\nΣυγκεκριμένα, οι φίλαθλοι ψήφισαν ως ωραιότερη ενέργεια του τουρνουά το σπάνιας ομορφιάς γκολ που πέτυχε ο Ανδρέας Μπουχαλάκης στην αναμέτρηση με τη Μίλαν. Ένα γκολ που προκάλεσε από την πρώτη στιγμή μεγάλη αίσθηση, βάζοντας το… κερασάκι στην τούρτα στον θρίαμβο με 3-0 επί της Μίλαν και είχε συμπεριληφθεί και στα κορυφαία της διοργάνωσης από το FOX Sports.\nΤαυτόχρονα, ο Ολυμπιακός πρώτευσε σε άλλη μία κατηγορία, καθώς ο Δημήτρης Διαμαντάκος ψηφίστηκε από τους φιλάθλους MVP της διοργάνωσης! Ο νεαρός άσος πέτυχε 3 τέρματα στη διάρκεια του… θρυλικού ταξιδιού, σκοράροντας το δεύτερο τέρμα απέναντι στη Μίλαν και τα δύο γκολ κόντρα στη Μάντσεστερ Σίτι κι έκανε όλη την Ευρώπη να μιλά γι’ αυτόν!\nΤην αίσθηση ότι η ομάδα του συγκαταλέγεται σε αυτές που όχι μόνο θα διεκδικήσουν την πρόκριση στα προημιτελικά της Ευρωλίγκας, αλλά θα κυνηγήσουν και με αξιώσεις ακόμη και το πλεονέκτημα έδρας, υπογράμμισε ο Μπόγκνταν Μπογκντάνοβιτς.\n«Σύμφωνα με τα όσα έχουμε κάνει μέχρι τώρα, σίγουρα είμαστε στα φαβορί μαζί με ΤΣΣΚΑ και Ολυμπιακό. Επίσης και η Ουνικάχα είναι μία από τις καλύτερες ομάδες στην Ισπανία, που παίζει σοβαρά και δυνατά. Αλλά, γενικά στο TOP 16 αγωνίζονται οι καλύτερες ομάδες της Ευρώπης», είπε αρχικά στην ιστοσελίδα «b92.net» ο γκαρντ της Φενερμπαχτσέ/Ούλκερ, για να προσθέσει:\n«Η πίεση είναι στην ΤΣΣΚΑ γιατί δεν έχει ηττηθεί ακόμα στη διοργάνωση, αλλά και εμείς έχουμε ένα καλό σερί νικών. Το πρόγραμμα είναι δύσκολο και περίπλοκο γιατί αμέσως ακολουθεί ένα δύσκολο εκτός έδρας παιχνίδια με τη Νίζνι. Μετά έρχεται ο Ολυμπιακός στην Κωνσταντινούπολη. Έτσι, μία στιγμή έλλειψης συγκέντρωσης μπορεί να φέρει τα πάνω-κάτω και αυτό δεν το θέλουμε. Θα πρέπει να είμαστε σοβαροί από το ξεκίνημα, γιατί θα είναι δύσκολα τα πράγματα».\nΜε τη φανέλα της Ελλάς Βερόνα θα αγωνίζεται στο εξής ο Λεάντρο Γκρέκο με την έλευση του νέου χρόνου.\nΌπως μετέδωσε ο γνωστός δημοσιογράφος Τζανλούκα Ντι Μάρτσιο, ο αριστεροπόδαρος Ιταλός μέσος έδωσε τα χέρια με τη διοίκηση των «τζιαλομπλου» και αναμένεται να ηγηθεί στην προσπάθεια της νέας του ομάδας για μία θετική παρουσία στο Καμπιονάτο.\nΜάλιστα ο Γκρέκο, ο οποίος πέρασε από τον Ολυμπιακό τη σεζόν 2012-13 έχοντας σημαντική συνεισφορά στην προσπάθεια κατάκτησης του 40ου πρωταθλήματος των ερυθρόλευκων, ήταν συμπαίκτης στην Τζένοα με τον επίσης πρώην ερυθρόλευκο, Γιάννη Φετφατζίδη.\nΤις ολόψυχες ευχές του για τη νέα χρονιά που έρχεται, έστειλε ο Παναγιώτης Βλαχοδήμος.\nΟ 22χρονος εξτρέμ του Ολυμπιακού, ο οποίος επέστρεψε στους ερυθρόλευκους μετά την ολοκλήρωση του δανεισμού του στον Εργοτέλη, δείχνει αποφασισμένος να αρπάξει την ευκαιρία της καθιέρωσής του στο Θρύλο!\nΟ Βλαχοδήμος, λοιπόν, ευχήθηκε από τον λογαριασμό του στο twitter στους διαδικτυακούς του φίλους.\n«Σας εύχομαι ένα χαρούμενο και υγιές 2015», έγραψε χαρακτηριστικά ο 22χρονος επιθετικός.\nΈντονο ενδιαφέρον των Ίντερ, Γιουβέντους και Ρόμα για τον Αρτούρ Μασουακού αποκάλυψε ο Φρανσίς Λινγκέντι.\nΟ μάνατζερ του 21χρονου Γάλλου αμυντικού του Ολυμπιακού σε δηλώσεις του σε ιταλικά ΜΜΕ, τόνισε ότι ο πελάτης του απασχολεί έντονα τις τρεις συγκεκριμένες ομάδες του Καμπιονάτο, με τους «νερατζούρι» να είναι εκείνοι που έχουν δείξει πιο έντονο ενδιαφέρον.\n«Είμαι σε θέση να επιβεβαιώσω πως η Ίντερ παρακολουθεί στενά τον Μασουακού, αλλά θα πρέπει να λάβουμε υπόψη πως υπάρχουν κι άλλες ομάδες, όπως η Ρόμα. Από την άλλη, όμως, έχω μιλήσει με τον Αουσίλιο (αθλητικός διευθυντής Ίντερ)», είπε αρχικά ο ατζέντης του αμυντικού των ερυθρόλευκων και συνέχισε:\n«Σίγουρα θα μείνει μέχρι τον Ιούνιο στην Αθήνα. Υπάρχουν αρκετές ομάδες που τον παρακολουθούν, αλλά η Ίντερ είναι αυτή που έχει στείλει περισσότερες φορές τους σκάουτέρ της. Επίσης είναι και η Γιουβέντους με τη Ρόμα. Η Γιουβέντους τον είχε παρακολουθήσει πέρυσι επτά φορές, ενώ με τη Ρόμα οι επαφές ήταν σε φιλολογικό επίπεδο. Αμφότερες, όμως, είχαν σκάουτερ στο Γιουβέντους-Ολυμπιακός, στο Τορίνο».\nΕρωτηθείς για το προφίλ του 21χρονου μπακ – χαφ του Θρύλου, ο γνωστός ατζέντης αρκέστηκε να πει: «Είναι ένας επαγγελματίας, ο οποίος είναι υψηλού επιπέδου. Τον περασμένο Αύγουστο, στο φιλικό του Ολυμπιακού με τη Μίλαν, ο Μπαλοτέλι του έδωσε συγχαρητήρια, ενώ του χάρισε και τη φανέλα του. Μπορώ να πω πως ταιριάζει απόλυτα στο αγωνιστικό πλάνο του Μαντσίνι. Είναι ένας πραγματικά μεγάλος παίκτης και παράλληλα ταπεινός και σοβαρός. Είναι της γενιάς του 93’, όπου με τον Πολ Πογκμπά είχαν κατακτήσει το Παγκόσμιο Κύπελλο με τη Γαλλία».\nΣχετικά με το πόσο κοστολογείται ο νεαρός αριστερός φουλ-μπακ, υποστήριξε: «Για να είμαι ειλικρινής, πριν από δύο χρόνια θα μπορούσα να τον πάω στην Ιταλία με 500.000 ευρώ. Τόσο τον κοστολογούσε η Βαλανσιέν. Αλλά, φέτος ο Ολυμπιακός τον κοστολογεί κοντά στα 7 εκατ. ευρώ. Δηλαδή, κάπου στα 6-7 εκατ. θα κοστίσει η μεταγραφή του. Και όπως είπα υπάρχουν πολλές ομάδες, την ώρα που μου έχουν πει κομπλιμέντα, οι Μπάρτσα με τη Ρεάλ. Είναι μέσα στους δέκα "hot" παίκτες της Ευρώπης, τους τελευταίους τέσσερις μήνες, καθώς έχει πετύχει πολλά που κανείς δεν περίμενε».\nΕπιπλέον, ο ατζέντης του Αρτούρ Μασουακού, υπογράμμισε ότι τις προσεχείς εβδομάδες θα έχει σημαντικά νεότερα για το ενδιαφέρον της Ίντερ: «Ο Πιέρο Αουσίλιο (αθλητικός διευθυντής Ίντερ) μου έδωσε το λόγο του πως μέσα στις επόμενες εβδομάδες θα με καλέσει για τον Μασουακού. Και πράγματι, αν τον θέλει η Ίντερ τον Ιούνιο, θα πρέπει να κάνει την κίνησή της σύντομα…».\nΌσο κι αν φαίνεται παράξενο, ο Ολυμπιακός τη φετινή σεζόν έχει δώσει μόλις δύο παιχνίδια έχοντας στη σύνθεσή του τρεις παίκτες να αγωνίζονται στη θέση "4" (Πρίντεζης, Πέτγουεϊ, Αγραβάνης)!\nΤο πρώτο ήταν ο προημιτελικός Κυπέλλου με τον Παναθηναϊκό στο ΟΑΚΑ.\nΤο δεύτερο ήταν αυτό του περασμένου Σαββάτου (27/12) πάλι απέναντι στον Παναθηναϊκό, στο ΣΕΦ αυτή τη φορά.\nΑυτά ήταν και τα μοναδικά παιχνίδια που υπήρξε... απαρτία στη συγκεκριμένη θέση για το 2014.\nΛίγες μέρες έχουν μείνει ως την έναρξη του φετινού Κόπα Άφρικα που θα διεξαχθεί στην Ισημερινή Γουϊνέα.\nΟ Κλοντ Λερουά δεν έχει ανακοινώσει την τελική 23άδα του Κονγκό που θα συμμετάσχει στον πρώτο όμιλο, αλλά έχουν γίνει γνωστοί οι 26 ποδοσφαιριστές που έχει στα πλάνα του για τη διοργάνωση, μεταξύ των οποίων βρίσκεται ο Ντελβίν Εντινγκά του Ολυμπιακού.\nΟ μέσος του Θρύλου είναι στην αποστολή και αποτελεί βασική επιλογή. Κάτι που σημαίνει πως θα είναι στην τελικά 23άδα.\nΤερματοφύλακες: Τσανσέλ Μάσα, Κρίστοφερ Μαφουμπί, Πάβελ Εντζίλα.\nΑμυντικοί: Μπορίς Μουμπιό, Ντιμίτρι Μπισίκι, Μαρβίν Μποντρί, Φρανσίς Ενγκάνγκα, Ιγκόρ Ενγκάνγκα, Αρνόλντ Μπουκά Μουτού, Ατονί Μαβουνγκού.\nΜέσοι: Χαρντί Μπινγκουιλά, Ντελβίν Εντινγκά, Πρινς Ονιάνγκ, Σαγκές Μπαμπελέ, Σεζάρ Γκαντζέ, Τζόρνταν Μασένγκο, Σκοτ Μπιτσιντού, Κρις Μαλονγκά, Κρίστοφερ Μαμπουλού.\nΕπιθετικοί: Φοντέ Ντορέ, Τιεβί Μπιφουμά, Σιλβέρ Γκαβουλά, Ντομινίκ Μαλονγκά, Λαντισλάς Ντουνιάμα, Φρανσί Λιτσινγκί, Φαμπρίς Ονταμά.\nΟ αγώνας μεταξύ Gators και Florida State ήθελε 3'' για να λήξει, το τρίποντο του Devon Bookert πήγε air ball όμως o Jacob Kurtz... έσωσε την κατάσταση αφού έστειλε την μπάλα στο καλάθι της ομάδας του!\nΟ φόργουορντ των Gators, Jacob Kurtz, πήδηξε για το αμυντικό ριμπάουντ όμως έστειλε την μπάλα στο καλάθι της ομάδας του και χάρισε τη νίκη στους φιλοξενούμενους που το πανηγύρισαν έξαλλα!\nΩς μία από τις χειρότερες μεταγραφές στην ιστορία της Νότιγχαμ Φόρεστ χαρακτηριίζουν αυτή του Τζαμέλ Αμπντούν τα αγγλικά ΜΜΕ!\nΠιο συγκεκριμένα, η ιστοσελίδα «nottinghampost.com» κάνει μία μικρή αναδρομή στα θετικά και στα αρνητικά της Νότιγχαμ και ο Αλγερινός πρώην μέσος του Ολυμπιακού είναι στο δεύτερο σκέλος.\n«Παίρνει 35.000 λίρες την εβδομάδα και έχει κοσίσει περίπου 2 εκατομμύρια, ο Τζαμέλ Αμπντούν σίγουρα είναι μία από τις χειρότερες μεταγραφές που έχει κάνει ποτέ η Νότιγχαμ Φόρεστ. Τώρα, βρίσκεται στο «ψυγείο», μιας και οι μάνατζερ της ομάδας δεν εντυπωσιάστηκαν από τη νοοτροπία του. Η Φόρεστ είναι απελπισμένη να τον δώσει σε άλλον σύλλογο τον Γενάρη, ακόμα και αν χρειαστεί να συνεχίζει να πληρώνει μέρος της αμοιβής του.\nΌπως και να ‘χει, ο πρώην παίκτης του Ολυμπιακού θα συνεχίσει να παίρνει τον πλουσιοπάροχο μισθό του, μόνο για να προπονείται κάποιες φορές την εβδομάδα», αναφέρει χαρακτηριστικά το δημοσίευμα.\nΗ παγκόσμια οικονομική κρίση δεν... ακούμπησε τα μεγάλα αστέρια του επαγγελματικού αθλητισμού ούτε και το 2014. Και τα νούμερα των απολαβών τους, μέσα στη χρονιά που μας αποχαιρετά σε λίγες ώρες απλά προκαλούν... ζάλη.\nΣύμφωνα με τη σχετική λίστα του forbes ο πιο ακριβοπληρωμένος αθλητής για το 2014 ήταν ο Φλόιν Μεϊγουέδερ. Ο 37χρονος πυγμάχος από τις ΗΠΑ, πέντε φορές παγκόσμιος πρωταθλητής στην κατηγορία βαρέων βαρών και με ρεκόρ 47 νίκες σε ισάριθμα παιχνίδια, είχε ετήσιες απολαβές 105 εκατομμυρίων δολαρίων.\nΣτη 2η θέση βρίσκεται ο Κριστιάνο Ρονάλντο, με τον Πορτογάλο αστέρα της Ρεάλ Μαδρίτης να βάζει στον τραπεζικό του λογαριασμό 80 εκατ. δολάρια και τον σταρ του ΝΒΑ ΛεΜπρον Τζέιμς να ακολουθεί με 72.3 εκατ, δολάρια, αντίστοιχα.\nΣτην πρώτη 10άδα βρίσκονται ακόμα οι:\nΛιονέλ Μέσι (ποδόσφαιρο) 64.7\nΚόμπι Μπράιαντ (μπάσκετ) 61.5\nΤάιγκερ Γουντς (γκολφ) 61.2\nΡότζερ Φέντερερ (τένις) 56.2\nΦιλ Μίκελσον (γκολφ) 53.2\nΡάφαελ Ναδάλ (τένις) 44.5\nΜατ Ράιαν (αμερικάνικο ποδόσφαιρο) 43.8\nΧιλιάδες σκούφους μοίρασαν άνθρωποι του Ολυμπιακού σε παιδάκια που έπαιζαν στα χριστουγεννιάτικα πάρκα του Δήμου Πειραιά.\nΗ ΠΑΕ Ολυμπιακός και ο Πρόεδρος της, κ. Βαγγέλης Μαρινάκης έχουν αποδείξει επανειλημμένα, όχι μόνο αυτές τις εορταστικές μέρες αλλά όλο τον χρόνο, ότι είναι δίπλα στους συνανθρώπους μας που έχουν ανάγκη και δη στα μικρά παιδιά!\nΈτσι, εκτός των όλων των ενεργειών που έχουν γίνει, τις τελευταίες τρεις μέρες η ΠΑΕ Ολυμπιακός βρέθηκε στα χριστουγεννιάτικα θεματικά πάρκα του Δήμου Πειραιά και μοίρασε χιλιάδες σκούφους σε όλα τα παιδάκια που έπαιζαν και γιόρταζαν, γεμίζοντας με χαμόγελα όλες τις γειτονιές της πόλης!\nΆγιος Βασίλης βρέθηκε στην Παλαιά Κοκκινιά, στα Μανιάτικα, στα Καμίνια και στο Πασαλιμάνι και έδωσε σε όλα τα παιδιά σκούφους, τα οποία τα φόρεσαν με μεγάλη χαρά και συνέχισαν να παίζουν στα φουσκωτά, το τραμπολίνο, το καρουζέλ, το παγοδρόμιο και όλα όσα έχουν στηθεί στον Πειραιά, τα οποία έγιναν εξίσου με πρωτοβουλία της ΠΑΕ Ολυμπιακός και του κ. Βαγγέλη Μαρινάκη.\nΗ ανταπόκριση από τα παιδιά και τον κόσμο ήταν τεράστια, με άπαντες να παίρνουν τους σκούφους τους από τον Άγιο Βασίλη.\nΥπό τις οδηγίες του Ζέλιμιρ Ομπράντοβιτς στην Φενέρμπαχτσε θα αγωνίζεται τους επόμενους έξι μήνες ο Νίκος Ζήσης. Ο 31χρονος πόιντ γκαρντ εκφράστηκε μέσω twitter με δύο αναρτήσεις.\nΣτην πρώτη ευχαριστούσε την Ούνιξ Καζάν για τη συνεργασία και στη δεύτερη την τουρκική ομάδα για την τιμή που του κάνουν.\n«Θα ήθελα να ευχαριστήσω την Ούνιξ για τον ενάμιση χρόνο που πέρασα εκεί! Θα ήθελα να ευχαριστήσω τον πρόεδρο, τη διοίκηση, τους προπονητές μου και όλους μου τους συμπαίκτες! Τους εύχομαι τα καλύτερα για το μέλλον» ανέφερε στο πρώτο tweet του ο Νίκος Ζήσης για να τονίσει στο δεύτερο.\n«Είναι τιμή μου και είμαι ενθουσιασμένος που θα αγωνιστώ στη Φενερμπαχτσέ/Ούλκερ! Θα προσπαθήσω να κάνω το καλύτερο, προκειμένου να βοηθήσω την ομάδα να πετύχει τους στόχους της! Πραγματικά ευχαριστώ όλους τους φιλάθλους για να μηνύματα που έλαβα»!\nΗ μπάλα κάνει συχνά τα... δικά της αν και πολλοί παίκτες φέρουν αν όχι ακέραια ασφαλώς τη μεγαλύτερη ευθύνη για τα... παθήματα τους.\nΔείτε τη λίστα με τις 10 κορυφαίες χαμένες ευκαιρίες μέχρι τα μισά της εφετινής Μπουντεσλίγκα, η οποία είναι πολύ διαφωτιστική για το τι και ποιος φταίει...\nΤο παιχνίδι με τον Παναθηναϊκό είχε ξεχωριστή σημασία για τη Μακάμπι αφού ξεπέρασε τους 25.000 πόντους στην ιστορία της στην Euroleague. Μάλιστα, σύμφωνα με το "euroleague.sport24.gr", έγινε η τρίτη ομάδα που το πετυχαίνει.\nΗ πρώτη ήταν η Λαμποράλ Κούτσα, ενώ την ακολούθησε η Μπαρτσελόνα. Οι Βάσκοι είναι η ομάδα με τους περισσότερους πόντους (25.323), ενώ ακολουθούν οι Καταλανοί με 25.252.\nΗ "ομάδα του λαού" τα κατάφερε χάρις σε ένα καλάθι του Ραντλ στην τρίτη περίοδο και πλέον μετράει 25.012.\nΣτο μεταξύ η επόμενη ομάδα που αναμένεται να ξεπεράσει το συγκεκριμένο πλατό είναι ο Ολυμπιακός που βρίσκεται στην 4η θέση με 24.650 πόντους.\nΑκολουθεί η ΤΣΣΚΑ Μόσχας με 24.495 και ο Παναθηναϊκός με 23.959.\nΤην 10άδα κλείνουν η Ρεάλ Μαδρίτης (20.853), η Εφές (19.731), η Ζαλγκίρις (19.287) και η Φενέρμπαχτσε/Ούλκερ (19.199).\nΟι GMs των ομάδων της Ευρωλίγκας απάντησαν στο ερωτηματολόγιο της διοργανώτριας αρχής και o Ολυμπιακός βρέθηκε στα φαβορί για πρόκριση στο F4 πίσω απ' τη... σαρωτική ΤΣΣΚΑ Μόσχας του Δημήτρη Ιτούδη.\nΗ Ευρωλίγκα δημοσίευσε το πρώτο μέρος των αποτελεσμάτων των απαντήσεων των GMs των 24 ομάδων της πρώτης φάσης και η ΤΣΣΚΑ Μόσχας με τον Δημήτρη Ιτούδη στην άκρη του πάγκου της (κι οι Πιστιόλης, Χατζηχρήστος & Μίντλετον μεταξύ άλλων στο προπονητικό επιτελείο της) αποτέλεσε την... εύκολη επιλογή όλων.\nΨηλά στις προτιμήσεις τους με σχεδόν μία ανά δύο ψήφους βρέθηκε κι ο Ολυμπιακός εν όψει Final Four της Μαδρίτης (15-17/5), έχοντας τον Παναθηναϊκό ν' ακολουθεί από... μεγάλη απόσταση.\nΟι πρώτες απαντήσεις των γενικών διευθυντών στο 2ο Ετήσιο Ερωτηματολόγιο της Ευρωλίγκας:\nΠοια ομάδα θα προκριθεί στο Final Four;\nΤΣΣΚΑ Μόσχας 95,83%\nΡεάλ Μαδρίτης 91,66%\nΑναντολού Εφές 4,17%\nΜακάμπι Τελ Αβίβ 4,17%\n* Τέσσερις απαντήσεις από κάθε GM\nΠοια είναι η πιο απολαυστική ομάδα;\nΡεάλ Μαδρίτης 25%\nΤΣΣΚΑ Μόσχας 12,5%\nΆλλες ομάδες 33,33%\nΤΣΣΚΑ Μόσχας 33,33%\nΡεάλ Μαδρίτης 16,67%\nΆλλες ομάδες 33,33% (Ολυμπιακός 8,33%, Παναθηναϊκός 4,17%)\nΔημήτρης Ιτούδης (ΤΣΣΚΑ Μόσχας) 29,17%\nΤσάβι Πασκουάλ (Μπαρτσελόνα) 20,83%\nΝτούσαν Ίβκοβιτς (Αναντολού Εφές) 16,67%\nΖέλικο Ομπράντοβιτς (Φενέρμπαχτσε/Ούλκερ) 12,5%\nΖοάν Πλάθα (Ουνικάχα) 8,33%\nΆιναρς Μπαγκάτσκις (Νίζνι Νόβγκοροντ) 4,17%\nΣάσα Ομπράντοβτς (Άλμπα Βερολίνου) 4,17%\nΠοια πόλη είναι ο αγαπημένος προορισμός σας;\nΤελ Αβίβ 8,33%\nΠοια ομάδα έχει το καλύτερο κλειστό;\nΆλμπα Βερολίνου (O2 World) 29,17%\nΖαλγκίρις Κάουνας (Žalgirio Arena) 25%\nΕρυθρός Αστέρας (Kombank Arena) 20,83%\nΡεάλ Μαδρίτης (Barclaycard Center) 12,5%\nΦενέρμπαχτσε/Ούλκερ (Ülker Sports Arena) 8,33%\nΜακάμπι Τελ Αβίβ (Nokia Arena) 4,17%\nΠοδοσφαιρικό... show από τον Νιγηριανό επιθετικό, Όντιον Ιγκάλο, στη νίκη της Γουότφορντ με 4-2 επί της Κάρντιφ για την Τσάμπιονσιπ της Αγγλίας.\nΟ ίδιος έκανε εντυπωσιακές ενέργειες μέσα στον αγωνιστικό χώρο που θα ζήλευαν πολλοί...\nΗ Σχολή μας στην Κύπρο συμμετείχε σε τουρνουά στην Λευκωσία, έχοντας αξιοσημείωτα αποτελέσματα.\nΟ Ολυμπιακός στηρίζει πολλά στα νέα παιδιά και αυτό φαίνεται από την δουλειά που γίνεται στην Ακαδημία, αλλά και σε όλες τις Σχολές μας! Η Σχολή της Κύπρου και οι ηλικιακές κατηγορίες 2003 και 2004 μετείχε σε τουρνουά στην Λευκωσία, έχοντας σημαντικές επιτυχίες.\nΣυγκεκριμένα, μετά από εξαιρετικές εμφανίσεις η ομάδα 2003 του Ολυμπιακού μας κατέκτησε την 1η θέση στο Παγκύπριο Τουρνουά Ηρόδικος. Το Τουρνουά διεξήχθη το Σαββατοκύριακο 27-28 Δεκεμβρίου και σε αυτό συμμετείχαν ομάδες απ’ όλη την Κύπρο. Τα παιχνίδια διεξήχθησαν στο Γ.Σ.Π στη Λευκωσία και τα παρακολούθησαν εκατοντάδες φίλοι του ποδοσφαίρου.\nΑντίστοιχα, η ομάδα ποδοσφαιριστών οι οποίοι έχουν γεννηθεί το 2004, έφτασε μέχρι τα ημιτελικά του συγκεκριμένου τουρνουά.\nΑπόλυτα συγκεντρωμένος στις υποχρεώσεις του με τη Μίλαν, δήλωσε ο Στεφάν Ελ Σαραουί, ο οποίος τόνισε πως δεν θέλει να φύγει από την ομάδα.\n«Έχω ήδη πει ότι μένω στη Μίλαν και θέλω να το κάνω καλά. Όσο για το παιχνίδι τα πήγαμε καλά. Ήταν μια σπουδαία μέρα για μένα.\nΤα γκολ είναι βοηθούν σημαντικά πνευματικά έναν επιθετικό, οπότε είμαι πολύ χαρούμενος που πέτυχα δύο κόντρα στη Ρεάλ Μαδρίτης», ήταν χαρακτηριστικά τα λόγια του Στεφάν Ελ Σαραουί.\nΟ Τόμας Ροσίτσκι, που απασχολεί τον Ολυμπιακό, έχει δύο γκολ στα πέντε καλύτερα που πέτυχε η Άρσεναλ μέσα στο 2014 για το αγγλικό πρωτάθλημα!\nΤην ώρα που ο Ολυμπιακός προσπαθεί να κάνει δικό του τον Τόμας Ροσίτσκι, η σελίδα της Άρσεναλ στο Facebook προσφέρει στους οπαδούς της ομάδας λόγους για να... θεωρούν τον Τσέχο μέσο απαραίτητο.\nΔύο γκολ του 34χρονου παίκτη των "κανονιέρηδων" βρίσκονται στα πέντε καλύτερα της ομάδας μέσα στο 2014 για το αγγλικό πρωτάθλημα.\nΣτο Top 5 θέση βρίσκουν επίσης οι Ολιβιέ Ζιρού, Άαρον Ράμσεϊ και Αλέξις Σάντσες.\nΛίγες ώρες πριν το ντεμπούτο του με τη φανέλα της Εφές ο Τόμας Ερτέλ μιλάει στο Euroleague Greece για την ευκαιρία που του δίνεται αλλά και για την επιστροφή στη Βιτόρια\nΑπό το καλοκαίρι είναι ένα από τα πιο "καυτά" ονόματα στο μεταγραφικό παζάρι. Έπειτα από 3,5 χρόνια στην Λαμποράλ Κούτσα ο Τόμας Ερτέλ είχε εκτινάξει τις μετοχές του κάτι που είχε ως αποτέλεσμα πολλές ομάδες να τον έχουν ψηλά στη μεταγραφική τους λίστα. Τελικά έπειτα από πολλούς μήνες προσπάθειας η Εφές ήταν αυτή που κατάφερε να αποσπάσει την υπογραφή του και να προσθέσει ένα πολύτιμο εργαλείο στην περιφερειακή της γραμμή.\nΟ Γάλλος γκαρντ αναμένεται να κάνει το ντεμπούτο του με τη φανέλα της Εφές την προσεχή Παρασκευή (2/1, 22.00) όταν και θα βρεθεί στην γνώριμη "Fernando Buesa Arena" αυτή τη φορά, όμως, ως αντίπαλος της Λαμποράλ Κούτσα, στον όμιλο του Ολυμπιακού. Λίγες ώρες πριν αγωνιστεί για πρώτη φορά ως παίκτης της Εφές ο Τόμας Ερτέλ μίλησε για το νέο κεφάλαιο που ανοίγεται στην καριέρα του, για τα συναισθήματα που θα νιώσει αντιμετωπίζοντας την Λαμποράλ αλλά και για τους λόγους που νιώθει ενθουσιασμένος με την επιλογή του.\nΤο ντεμπούτο σου ως παίκτης της Εφές αναμένεται να γίνει κόντρα στην πρώην ομάδα σου, την Λαμποράλ. Πώς αισθάνεσαι με αυτό;\n"Σίγουρα θα είναι ένα μεγάλο παιχνίδι για εμένα, όμως παράλληλα θα είναι και πολύ ενδιαφέρον. Θα είναι περίεργο που θα παίξω εναντίον της προηγούμενης ομάδας μου στο πρώτο επίσημο αγώνα μου ως παίκτης της Εφές".\nΠώς θα είναι να είσαι στη Βιτόρια ως αντίπαλος;\n"Αν ο κόουτς επιλέξει να με χρησιμοποιήσει και να με βάλει στο παρκέ, τότε θα βάλω τα δυνατά μου και θα κάνω το καλύτερο που μπορώ. Σίγουρα θα είναι ένα δύσκολο παιχνίδι γιατί κάθε ομάδα θέλει να μαζέψει τις απαιτούμενες νίκες προκειμένου να μπει στα playoff. Σύμφωνα με τα υψηλά στάνταρ που έχουμε θέσει φέτος, τότε θα πρέπει να ξεκινήσουμε θετικά στο ΤΟΡ 16".\nΘα μπορούσες να μας εξηγήσεις τους λόγους που σε έκαναν να πεις το "ναι" στην πρόταση της Εφές;\n"Είναι μεγάλη ευκαιρία για εμένα να παίξω στην Εφές. Πρόκειται για έναν μεγάλο σύλλογο με μπασκετική κουλτούρα και παράδοση που έχει μάθει πάντα να παλεύει για την κορυφή σε κάθε διοργάνωση και σε οποιοδήποτε επίπεδο. Η ομάδα μου έδωσε μία τεράστια ευκαιρία να αγωνιστώ σε έναν μεγάλο σύλλογο όπως είναι η Εφές. Θα ήθελα επίσης να ευχαριστήσω τον κόουτς Ίβκοβιτς για την εμπιστοσύνη που δείχνει και θα προσπαθήσω να κάνω το καλύτερο που μπορώ".\nΠοιοι είναι οι στόχοι που θέτεις με την Εφές τόσο σε προσωπικό επίπεδο όσο και σε ομαδικό;\n"Η Αναντολού Εφές στοχεύει πάντα στην κορυφή. Στην regular season η ομάδα τερμάτισε στην 2η θέση, όμως τώρα είμαστε στο ΤΟΡ 16 και πρέπει να κοιτάξουμε μπροστά. Θέλουμε να ξεκινήσουμε θετικά στη νέα φάση που βρισκόμαστε και στη συνέχεια να μαζέψουμε όσες περισσότερες νίκες γίνεται, ώστε να προκριθούμε στους 8. Αυτός ο στόχος είναι ο μόνος που έχω τώρα στο μυαλό μου κι εκεί είμαι συγκεντρωμένος. Θα ήθελα και πάλι να πω ότι είναι συναρπαστικό να αποτελώ μέλος της οικογένειας της Εφές".\nΗ Μάλαγα φιγουράρει στην κορυφή της Liga Endesa όμως ο Ζοάν Πλάθα υπενθυμίζει ότι οι παίκτες του έχουν τα πόδια τους... στη γη, ενώ μίλησε για την πρεμιέρα του TOP-16 με τον Ολυμπιακό (02/01, 22:00) και τον Κώστα Βασιλειάδη.\nΗ Ουνικάχα ολοκλήρωσε ιδανικά τις υποχρεώσεις της το 2014 με τη νίκη επί της Ρεάλ Μαδρίτης στο ''Martin Carpena'' και πλέον στρέφεται στην αναμέτρηση με τους ερυθρόλευκους για την 1η αγωνιστική του TOP-16.\nΟ προπονητής της Μάλαγα, Ζοάν Πλάθα, έκανε τον απολογισμό των πεπραγμένων κόντρα στη ''Βασίλισσα'', εξήγησε πως τα... μεθεόρτια θα ολοκληρωθούν σήμερα και ζήτησε από τους οπαδούς της ομάδας του να γεμίσουν το γήπεδο στον αγώνα με το Θρύλο!\n''Ήταν ένα πολύ δύσκολο παιχνίδι. Ένας αγώνας γεμάτος ένταση. Δείξαμε χαρακτήρα αφού ανατρέψαμε διαφορά οκτώ και δέκα πόντων. Δεν τα παρατήσαμε, ακόμα κι όταν η Ρεάλ ξέφυγε στο σκορ. Αυτό, ακριβώς, με κάνει χαρούμενο για τους ανθρώπους που έχω δίπλα μου, για τους παίκτες που συνεργάζομαι! Είμαστε μια ομάδα που κάνει λάθη, όμως δεν έχουμε φτάσει ακόμα στο πικ της απόδοσής μας. Μέχρι να συμβεί αυτό, θα προσπαθούμε πάντα να φτάνουμε στα όριά μας. Είμαι πολύ περήφανος για τους παίκτες μου και θέλω να ευχαριστήσω τους 11.000 φιλάθλους μας που ήρθαν στο Martin Carpena για να μας υποστηρίξουν. Ουδείς πίστευε ότι θα είμαστε στην κορυφή της κατάταξης σε αυτό το σημείο της χρονιάς! Είμαστε στην κορυφή όμως έχουμε τα πόδια μας στη γη! Το απολαμβάνουμε και θα το γιορτάσουμε για λίγες ώρες με ένα μπουκάλι κρασί! Επαναλαμβάνω, για λίγες μόνο ώρες αφού ακολουθεί το παιχνίδι με τον Ολυμπιακό'' εξήγησε στην αρχική του τοποθέτηση ο Καταλανός τεχνικός, μετά τον θρίαμβο επί της Ρεάλ Μαδρίτης.\nΟ Ζοάν Πλάθα αναφέρθηκε στον Κώστα Βασιλειάδη, ο οποίος ταλαιπωρήθηκε το τελευταίο διάστημα από τραυματισμό (κάταγμα στο μεσαίο δάχτυλο του αριστερού ποδιού) και χθες αγωνίστηκε για 9' κόντρα στη ''Βασίλισσα''. ''Ελπίζω την Παρασκευή να είναι ακόμα καλύτερος. Έχουμε μπροστά μας ένα πολύ δύσκολο παιχνίδι. Κι όλα αυτά μέσα σε λίγες μέρες. Δεν υπάρχουν δικαιολογίες. Αν θέλουμε να περάσουμε στα playoffs, πρέπει κατ' αρχάς να κερδίσουμε όλα τα παιχνίδια στην έδρα μας. Αυτό θα πρέπει να συμβεί και κόντρα στον Ολυμπιακό. Μακάρι αυτοί οι 11.000 που ήλθαν με τη Ρεάλ, να μας υποστηρίξουν και στην πρεμιέρα του TOP-16''.\nΠαγκόσμιο αντίκτυπο έχει προκαλέσει το ενδιαφέρον του Ολυμπιακού για τον Τόμας Ροσίτσκι. Ο Θρύλος θέλει πολύ τον Τσέχο μέσο της Άρσεναλ και στη Γαλλία τονίζουν πως δίνει 3 εκατομμύρια ευρώ για να τον κάνει δικό του.\nΣυγκεκριμένα, η ιστοσελίδα «europe-mercato.com» αναφέρει πως ο Ολυμπιακός θέλει τον διεθνή Τσέχο μέσο, ο οποίος δεν είναι στα πλάνα του Βενγκέρ και τονίζεται πως η Ελλάδα ενδεχομένως να είναι ο επόμενος προορισμός του.\nΟ Ολυμπιακός δεν έχει κρύψει πως θέλει τον Ροσίτσκι, αλλά υπάρχουν σημαντικές δυσκολίες στη συγκεκριμένη υπόθεση, όπως έχουμε αναφέρει.\nΟι τζένεραλ μάνατζερ της Ευρωλίγκας συμμετείχαν σε ειδική ψηφοφορία στην οποία κλήθηκαν να απαντήσουν σε μια σειρά από ερωτήσεις.\nΕπιλέγουν την ΤΣΣΚΑ Μόσχας σαν επικρατέστερη ομάδα για να βρεθεί στο Final Four, αλλά και πιο σκληροτράχηλο αντίπαλο, ενώ ξεχωρίζουν ως κορυφαίο προπονητή τον Δημήτρη Ιτούδη. Η Μπαρτσελόνα ψηφίζεται ως η πιο διασκεδαστική ομάδα και η Βαρκελώνη σαν η πιο όμορφη πόλη, ενώ το γήπεδο της Άλμπα (O2 Arena στο Βερολίνο) το καλύτερο της διοργάνωσης.\nΟ Ολυμπιακός ισοβαθμεί στην τέταρτη θέση των προτιμήσεων για την επικρατέστερη ομάδα να βρεθεί στο Final Four, μαζί με τη Φενέρμπαχτσε/Ούλκερ, ενώ ο Παναθηναϊκός μοιράζεται την έκτη θέση με Αναντολού Εφές και Μακάμπι.\nΔείτε τι απάντησαν οι τζένεραλ μάνατζερ των ομάδων της Ευρωλίγκας σε μια σειρά από ενδιαφέροντα ερωτήματα για τη διοργάνωση.\nΕυχές για το νέο έτος, αλλά και μήνυμα ενότητας στέλνουν οι παίκτες της Εθνικής Ελλάδας.\nΜέσα από το κανάλι των Εθνικών Ομάδων στο You Tube οι ποδοσφαιριστές της Εθνικής μας στέλνουν με το δικό τους ξεχωριστό τρόπο σε όλους τους Έλληνες φιλάθλους τις ευχές τους για τον ερχομό του νέου έτους.\nΚανένα θέμα για συμφωνία με τον Ολυμπιακό δεν υπάρχει για τον Φάνη Τσανδάρη, όπως φέρεται να έχει εκμυστηρευτεί στο περιβάλλον του.\nΟ ποδοσφαιριστής του ΠΑΟΚ ακόμα δεν έχει προχωρήσει στην επέκταση του συμφωνητικού του με την ομάδα της Θεσσαλονίκης, αφού υπάρχουν εκκρεμότητες.\nΗ πιο σημαντική εξ αυτών έχει να κάνει με τους οικονομικούς όρους που θα αναπροσαρμοστούν. Αυτός είναι και ο λόγος που έχει καθυστερήσει το όλο ζήτημα, με τον παίκτη να ξεκαθαρίζει - μέσω του περιβάλλοντος του - ότι δεν υφίσταται κανένα θέμα με τον Ολυμπιακό όπως ακούστηκε από φήμες που κυκλοφόρησαν και για τις οποίες σας ενημερώσαμε (δείτε το σχετικό θέμα ΕΔΩ).\nΚόντρα στη Σαουθάμπτον αγωνίζεται αύριο εκτός έδρας η Άρσεναλ και επειδή υπάρχει στις τάξεις της ένας παίκτης που ενδιαφέρει τον Ολυμπιακό και δεν είναι άλλος από τον Τόμας Ροσίτσκι, οι Άγγλοι κάνουν την προαναγγελία τους για τον αγώνα, σημειώνοντας πως ο Τσέχος θα... επιστρέψει.\nΟ Ροσίτσκι φαίνεται να παίρνει χρόνο συμμετοχής τώρα τελευταία στος "κανονιέρηδες" και φαίνεται ξεκάθαρα πως τουλάχιστον αυτή τη στιγμή, ο Βενγκέρ βλέπει ότι μπορεί να βοηθήσει στα πλάνα του ο εν λόγω παίκτης.\nΗ νέα ατυχία με το Δημήτρη Αγραβάνη δεν πρόκειται να ωθήσει σε βεβιασμένες κινήσεις το Γιάννη Σφαιρόπουλο για την ενίσχυση του Ολυμπιακού.\nΟ 20άχρονος φόργουορντ των ερυθρόλευκων θα παραμείνει εκτός παρκέ για τους επόμενους δύο μήνες τουλάχιστον, γεγονός που έχει ήδη αρχίσει να... πονοκεφαλιάζει τον Έλληνα τεχνικό. Ωστόσο, δεν έχει παρθεί ακόμα η απόφαση εάν θα προχωρήσει στην αντικατάστασή του. Εξάλλου, είναι ακόμα πολύ νωρίς και στο Λιμάνι δεν πρόκειται να προχωρήσουν σε καμία βιαστική απόφαση. Εάν κι εφόσον αποκτηθεί παίκτης, άλλωστε, δεν θα μπορεί να αγωνιστεί στην Ευρωλίγκα πριν από τις 27 Φεβρουαρίου, οπότε ξεκινούν οι αγώνες του δεύτερου γύρου του Top 16, όπως ήδη έχουμε αναφέρει.\nΑπό τον Ολυμπιακό έχουν χρόνο στη διάθεσή τους να εξετάσουν προσεκτικά όλες τις παραμέτρους, να διαπιστώσουν εάν υπάρχουν διαθέσιμοι παίκτες και κατά πόσο ταιριάζουν στην ομάδα και το αγωνιστικό πλάνο του Θρύλου, πριν αποφασίσουν την ενίσχυσή τους.\nΟ Γιάννης Σφαιρόπουλος δεν πρόκειται να προχωρήσει στην απόκτηση ψηλού απλώς για να... «γεμίσει» το ρόστερ, παρά θα ψάξει για κάποιον που να καλύπτει τις απαιτήσεις του και να είναι σε θέση να βοηθήσει ουσιαστικά. Απομένει να δούμε εάν θα τον βρει ή η ομάδα θα παραμείνει ως έχει στο υπόλοιπο της Ευρωλίγκας.\nΟ δεύτερος γύρος των «16» ξεκινάει στις 27/02 με την εντός έδρας αναμέτρηση απέναντι στην Ουνικάχα Μάλαγα.\nTo NBA παρουσίασε τα πιο εντυπωσιακά καρφώματα της εβδομάδας, με τον Βινς Κάρτερ να... πετάει στην κορυφή του TOP 10!\nΣε κάτι τέτοιες περιπτώσεις τα λόγια είναι περιττά γι' αυτό απολαύστε τα 10 καλύτερα καρφώματα της εβδομάδας στο video που ακολουθεί!\nTOP 10 DUNKS OF THE WEEK:\nΘεραπεία αποκατάστασης ξεκίνησε ο Ζουλς Μπιανκί, όπως ενημέρωσε η οικογένειά του με ανακοίνωση, τη στιγμή που παραμένει αναίσθητος και αναπνέει δίχως κάποια τεχνική βοήθεια, σύμφωνα με δημοσίευμα του "gazzetta.gr".\nΤη δική του μάχη εξακολουθεί να δίνει ο Ζουλς Μπιανκί, μετά το πολύ σοβαρό ατύχημά του στη Σουζούκα. Ο Γάλλος ξεκίνησε θεραπεία αποκατάστασης, όπως ενημέρωσαν με ανακοίνωση οι γονείς του, Φιλίπ και Κριστίν, τη στιγμή που δεν έχει αλλάξει κάτι στην κατάστασή του, αφού παραμένει αναίσθητος. Βέβαια, πλέον αναπνέει χωρίς βοήθεια, ενώ έχει μεταφερθεί... σπίτι του, καθώς νοσηλεύεται σε νοσοκομείο της Γαλλίας.\n«Ήταν πολύ σημαντικό βήμα για μας και πολύ παρήγορο να φέρουμε τον Ζουλς στη Γαλλία τον περασμένο μήνα για να συνεχίσει την αποκατάστασή του περιβαλλόμενος από την οικογένειά του και τους φίλους του. Αυτό είναι πολύ σημαντικό για τον Ζουλς και επίσης για μας. Από τότε έχει λάβει την καλύτερη θεραπεία στην Εντατική Μονάδα Θεραπείας του Πανεπιστημιακού νοσοκομείου της Νίκαιας, Le Centre.\nΗ νευρολογική του κατάσταση δεν έχει αλλάξει. Είναι αναίσθητος, όμως μπορεί να αναπνεύσει δίχως βοήθεια. Ενώ δεν υπάρχουν σημαντικές πληροφορίες να αναφέρουμε, παίρνουμε μεγάλη παρηγοριά από το γεγονός ότι ο Ζουλς συνεχίζει να παλεύει, όπως ξέραμε ότι θα έκανε, και αυτό έκανε τους επαγγελματίες γιατρούς, που τον φροντίζουν, να ξεκινήσουν την προγραμματισμένη θεραπεία αποκατάστασης.\nΘα θέλαμε να αναγνωρίσουμε γι' ακόμα μια φορά τη ζεστασιά και την αγάπη που έχει δείξει ο κόσμος στον γιο μας. Θα συνεχίσουν να είναι πρόκληση οι επόμενες ώρες για την οικογένειά μας, αλλά η αναγνώριση που έχει αγγίξει τις ζωές πολλών ανθρώπων στον κόσμο μας έχει βοηθήσει.\nΕπίσης, θα θέλαμε να αναγνωρίσουμε τον σεβασμό και τη στήριξη που έχουν δείξει τα μέσα ενημέρωσης προς την οικογένεια μας όλον αυτόν τον καιρό και είμαστε ιδιαίτερα ευγνώμονες. Θα συνεχίσουμε να παρέχουμε πληροφορίες όταν είναι δυνατόν και την ειλικρινή μας εκτίμηση σε όποιον εξακολουθεί να προσεύχεται για τον Ζουλς», αναφέρει η ανακοίνωση των γονιών του Μπιανκί.\nΗ NOVA ανακοίνωσε το τηλεοπτικό πρόγραμμα της 11ης αγωνιστικής της Volley League, υποσχόμενη... πολλές «όμορφες» μέρες για τους φίλους του βόλεϊ!\nΣάββατο, 3/1, 20:00 Φοίνικας Σύρου - Εθνικός Αλεξανδρούπολης, Novasports 1 και Novasports 1 HD\nΔευτέρα 5/1, 19:30 Παναθηναϊκός - ΠΑΟΚ, Novasports 3\nΤο 2015 ξεκινάει με σπουδαία παιχνίδια στη Volley League και τα κανάλια Novasports θα είναι εκεί! Οι συνδρομητές των αθλητικών καναλιών της Nova, το Σάββατο 3 Ιανουαρίου και τη Δευτέρα 5 Ιανουαρίου θα έχουν την ευκαιρία να παρακολουθήσουν σε ζωντανή και αποκλειστική μετάδοση τους αγώνες Φοίνικας Σύρου – Εθνικός Αλεξανδρούπολης και Παναθηναϊκός - ΠΑΟΚ για την 11η αγωνιστική του πρωταθλήματος της Volley League.\nH αρχή γίνεται το Σάββατο 3 Ιανουαρίου στις 20:00 με τη ζωντανή και αποκλειστική μετάδοση από τα Novasports 1 και Novasports 1 HD του αγώνα Φοίνικας Σύρου - Εθνικός Αλεξανδρούπολης. Ο Φοίνικας μετά την ήττα από τον Ολυμπιακό, υποδέχεται στη Σύρο τον ανεβασμένο και μετά τη νίκη επί του Παναθηναϊκού, Εθνικό Αλεξανδρούπολης, σε ένα παιχνίδι που αναμένεται ιδιαίτερα συναρπαστικό. Στην περιγραφή θα είναι ο Παντελής Λώλης και στο ρεπορτάζ από τον αγωνιστικό χώρο ο Δημήτρης Ζολώτας.\nΕπίσης, τη Δευτέρα 5 Ιανουαρίου στις 19:30 οι συνδρομητές των καναλιών Novasports θα παρακολουθήσουν από το Novasports 3 το ντέρμπι Παναθηναϊκός - ΠΑΟΚ σε περιγραφή του Ισίδωρου Πρίντεζη και ρεπορτάζ του Ηλία Παπαϊωάννου. Οι «πράσινοι» μπροστά στο κοινό τους, θα επιδιώξουν να επιστρέψουν στις επιτυχίες, τη στιγμή που οι Θεσσαλονικείς θέλουν να φύγουν αλώβητοι από την Αθήνα, προκειμένου να παραμείνουν στις πρώτες θέσεις της βαθμολογίας.\n20:00 Φοίνικας Σύρου - Εθνικός Αλεξανδρούπολης σε περιγραφή του Παντελή Λώλη και ρεπορτάζ του Δημήτρη Ζολώτα από τα Novasports 1 και Novasports 1 HD και από το Web TV του Novasports.gr\nΔευτέρα 5 Ιανουαρίου\n19:30 Παναθηναϊκός - ΠΑΟΚ σε περιγραφή του Ισίδωρου Πρίντεζη και ρεπορτάζ του Ηλία Παπαϊωάννου από το Novasports 3\nΣτην πατρίδα του την Αργεντινή βρέθηκε για λίγες μέρες ο Λιονέλ Μέσι εκμεταλλευόμενος τη διακοπή των αγωνιστικών υποχρεώσεων της Μπαρτσελόνα στη La Liga για να περάσει τις γιορτές με συγγενείς και φίλους του, αλλά αυτό δεν σημαίνει ότι έκανε πλήρη … αποτοξίνωση από το ποδόσφαιρο.\nΑυτό αποδεικνύει τουλάχιστον μία φωτογραφία που ήδη κάνει τον γύρο του κόσμου μέσω του διαδικτύου και δείχνει τον Αργεντίνο αστέρα των "μπλαουγκράνα" πλάι σε κάποιο φίλο του.\nΟι θαυμαστές και «ειδικοί» του κατά πολλούς κορυφαίου ποδοσφαιριστή στον κόσμο την τελευταία 5ετία έχουν εντοπίσει σ’ αυτή ένα νέο …τατουάζ που έχει ο 27χρονος μεσοεπιθετικός στο μαγικό του αριστερό πόδι όπου πλέον φιγουράρει, τι άλλο;... Μία μπάλα!\nΤο ΝΒΑ δημοσίευσε τις δέκα πιο εντυπωσιακές φάσεις της βραδιάς (30/12), με τους Μινεσότα Τίμπεργουλβς και τον Άντριου Γουίγκινς, να βρίσκονται στο νούμερο ένα, χάρη σε ένα φοβερό άλεϊ-ουπ κάρφωμα στον αιφνιδιασμό.


Νεϊμάρ Archives - Sfina.gr\nΤην παραμονή στην Παρί Σεν Ζερμέν προανήγγειλε ο Νεϊμάρ σε μία περίοδο, όπου τα σενάρια είχαν «φουντώσει».\nΣύμφωνα με δημοσίευμα της Equipe η Γαλλική ομάδα σκέφτεται να παραχωρήσει τον Νεϊμάρ το φετινό καλοκαίρι. Ο Βραζιλιάνος μεσοεπιθετικός δεν φαίνεται πως διανύει και τις καλύτερές του μέρες στο Παρίσι. Πίσω στο καλοκαίρι του 2017 η Παρί έδωσε το εξωφρενικό […]\nΠιο ακριβοπληρωμένος ποδοσφαιριστής ο Νεϊμάρ – Η λίστα των δέκα\nΓνωστή έγινε η λίστα με τους πιο ακριβοπληρωμένους παίκτες αυτή τη στιγμή στο ποδόσφαιρο, με τη δεκάδα να έχει ονόματα που προκαλούν έκπληξη\nΠαρί: Επέστρεψε στις προπονήσεις ο Νεϊμάρ, έτοιμος για την Ρεάλ\nΠανέτοιμος είναι ο άσος της Παρί Σεν Ζερμέν, Νεϊμάρ, ο οποίος ξεπέρασε τον τραυματισμό του και επέστρεψε στις προπονήσεις του γαλλικού συλλόγου.\nΝεϊμάρ: «Είμαι πραγματικά πολύ δυνατός»\nΝτοκιμαντέρ η ζωή του Νεϊμάρ!\nΤις υπηρεσίες του Νεϊμάρ θα στερηθεί για τις επόμενες έξι εβδομάδας ο Μαουρίσιο Ποσετίνο.\nΝοκ άουτ με Ναντ ο Νεϊμάρ\nO Νεϊμάρ έχει ακόμα ενοχλήσεις στον προσαγωγό και αναμένεται να χάσει τον αγώνα ι της Παρί με την Ναντ, ενώ θα «τρέξει» για να προλάβει τον αγώνα με τη Μάντσεστερ Σίτι στο Έτιχαντ\nΧωρίς Νεϊμάρ και Ικάρντι κόντρα στη Λειψία η Παρί Σεν Ζερμέν\nΜε απουσίες θα παραταχθεί αύριο (19/10) η Παρί Σεν Ζερμέν στον αγώνα κόντρα στην Λειψία στο «Παρκ ντε Πρενς» για την τρίτη αγωνιστική του πρώτου ομίλου του Champions League.\nΒόμβα από Νεϊμάρ: «Το Μουντιάλ του 2022 νομίζω πως θα είναι το τελευταίο μου»\nΣε μία αποκάλυψη-βόμβα προέβη ο Νεϊμάρ δηλώνοντας ότι το Παγκόσμιο Κύπελλο του 2022, που θα γίνει στο Κατάρ θα είναι το τελευταίο του.\nΚράξιμο Εμπαπέ σε Νεϊμάρ! (vid)\nΑπ’ ότι φαίνεται οι σχέσεις του Κιλιάν Εμπαπέ με τον Νεϊμάρ, δεν βρίσκονται και στο καλύτερο δυνατό σημείο.\nΗ Παρί απέρριψε πρόταση 80 εκατ. ευρώ της Μπαρτσελόνα για Νεϊμάρ!\nΑρνητική ήταν η απάντηση της Παρί Σεν Ζερμέν σε πρόταση 80 εκατομμυρίων ευρώ της Μπαρτσελόνα για τον Νεϊμάρ.\nΧωρίς τους Μέσι και Νεϊμάρ κόντρα στην Κλερμόν η Παρί λόγω προκριματικών Μουντιάλ!\nΟι Λιονέλ Μέσι και Νεϊμάρ δεν θα προλάβουν να επιστρέψουν στην Γαλλία και έτσι ο Μαουρίτσιο Ποτσετίνο δεν μπορεί να τους υπολογίζει για την αναμέτρηση κόντρα στην Κλερμόν.\nΕπίδομα… έπος για τον Νεϊμάρ\nΣημερινό (07/09) δημοσίευμα της εφημερίδας «El Mundo», αποκαλύπτει νέα στοιχεία για το συμβόλαιο του Νεϊμάρ με την Παρί Σεν Ζερμέν, τα οποία προκαλούν τουλάχιστον… εντύπωση.


Μίλησε, Μνήμη - Βλαντιμίρ Ναμπόκοφ\nΠαρασκευή, 22 Φεβρουαρίου 2013 17:32\n… που αποτελεί μια ανασκόπηση αυτοβιογραφίας. «Η σπείρα είναι η πνευματικότητα του κύκλου. Στη σπειροειδή μορφή ο κύκλος, εκτυλιγμένος, αναπτυσσόμενος, δεν είναι πλέον φαύλος. έχει ελευθερωθεί. Τα είχα σκεφτεί αυτά την εποχή που πήγαινα σχολείο και ανακάλυψα συνάμα ότι η τριαδική διαδοχή του Χέγκελ (τόσο δημοφιλής στην παλαιά Ρωσία) εξέφραζε κατά βάσιν την ουσιαστικά σπειροειδή σχέση των πραγμάτων με τον χρόνο... Μια χρωματιστή σπείρα μέσα σε μια μικρή γυάλινη σφαίρα – έτσι βλέπω τη ζωή μου... Το βιβλίο αυτό συγκεντρώνει και συσχετίζει συστηματικά μια σειρά προσωπικών ενθυμήσεων με εμβέλεια γεωγραφική από την Αγία Πετρούπολη έως το Σαιν Ναζαίρ, χρονική τριάντα επτά ετών, από τον Αύγουστο του 1903 έως τον Μάιο του 1940, και λίγες μόνον εξορμήσεις σε κατοπινούς χρόνους και χώρους... Η επαναγγλοποίηση αυτή μιας ρωσικής επανεκδοχής αυτού που ήταν η αγγλική επανιστόρηση αρχικών ρωσικών αναμνήσεων αποδείχτηκε εγχείρημα διαβολικό, αλλά με παρηγορούσε κάπως η σκέψη ότι τέτοια πολλαπλή μεταμόρφωση, οικεία στις πεταλούδες, άνθρωπος δεν την είχε προηγουμένως αποπειραθεί». Βλαντιμίρ Ναμπόκοφ «Μια γοητευτική και πλούσια ανασύσταση της ζωής του, μια εξαιρετικά πολύτιμη μύηση στο συγγραφικό σύμπαν του μεγάλου συγγραφέα... Η νέα αυτή έκδοση συμπεριλαμβάνει, για πρώτη φορά, ως επίμετρο το επονομαζόμενο “κεφάλαιο δέκατο έκτο”, μια “ψευδο-βιβλιοκρισία” της αυτοβιογραφίας, που έγραψε ο ίδιος ο συγγραφέας το 1950. Ένα βιβλίο που πάλλεται από ορμητική δύναμη, μια αποθέωση της γλώσσας αλλά κι ενός μοναδικού οράματος...» Penelope Lively Βιογραφικά στοιχεία συγγραφέα: Ο Βλαντιμίρ Ναμπόκοφ γεννήθηκε στην Αγία Πετρούπολη στις 23 Απριλίου του 1899. Η οικογένειά του κατέφυγε στη Γερμανία κατά την Οκτωβριανή Επανάσταση. Ο Ναμπόκοφ σπούδασε γαλλική και ρωσική λογοτεχνία στο Κολέγιο Τρίνιτυ του Κέμπριτζ, από το 1919 έως το 1923, και έζησε στο Βερολίνο (1923-1937) και στο Παρίσι (1937-1940), όπου άρχισε να συγγράφει, κυρίως στα ρωσικά, με το ψευδώνυμο Σίριν. Το 1940 μετέβη στις Ηνωμένες Πολιτείες, όπου ακολούθησε λαμπρή σταδιοδρομία ως ποιητής , μυθιστοριογράφος, κριτικός και μεταφραστής, ενώ παράλληλα δίδαξε λογοτεχνία στο Στάνφορντ, το Ουέλλσλεϋ, το Κορνέλ και το Χάρβαρντ. Η τεράστια επιτυχία του μυθιστορήματος Λολίτα (1955) του επέτρεψε να εγκαταλείψει τη διδασκαλία και να αφοσιωθεί ολοκληρωτικά στο γράψιμο. Το αυτοβιογραφικό Μίλησε, Μνήμη (Speak, Memory) πρωτοκυκλοφόρησε το 1967. Το 1961 εγκαταστάθηκε στο Μοντρέ της Ελβετίας, όπου και απεβίωσε το 1977. Ο Ναμπόκοφ αναγνωρίστηκε ως ένας από τους μείζονες στιλίστες του 20ού αιώνα, τόσο στη ρωσική όσο και στην αγγλική γλώσσα. Μετέφρασε ο ίδιος στα ρωσικά αρκετά από τα έργα που έγραψε στα αγγλικά –ανάμεσα στα οποία και η Λολίτα– και συνεργάστηκε στις αγγλικές μεταφράσεις των πρωτότυπων ρωσικών του έργων.\nΑπό τις Εκδ. Πατάκη κυκλοφορούν επίσης: Λολίτα (η υπομνηματισμένη έκδοση, σε μετάφραση του Γιώργου-Ίκαρου Μπαμπασάκη) και Το πρωτότυπο της Λώρας (σε μετάφραση της Νίνας Μπούρη). Εισαγωγή: Μισέλ Φάις Μετάφραση: Γιώργος Βάρσος\nΣΕΙΡΑ: ΣΥΓΧΡΟΝΟΙ ΚΛΑΣΙΚΟΙ ISBN: 978-960-16-4030-3 ΣΧΗΜΑ: 14x21 ΣΕΛΙΔΕΣ: 416 ΤΙΜΗ ΠΡΩΤΗΣ ΕΚΔΟΣΗΣ: 20,90 ΠΡΩΤΗ ΕΚΔΟΣΗ: ΦΕΒΡΟΥΑΡΙΟΣ 2013


Centrobattery Πολιτική Ιδιωτικότητας\nΑυτή η πολιτική ιδιωτικότητας ορίζει το πώς η Centro Battery χρησιμοποιεί και προστατεύει οποιαδήποτε πληροφορία δίνετε στο www.centrobattery.gr όταν χρησιμοποιείτε αυτή την ιστοσελίδα. Το www.centrobattery.gr είναι δεσμευμένο να διασφαλίσει ότι η ιδιωτικότητα σας προστατεύεται. Υπάρχει περίπτωση να σας ζητήσουμε να μας παρέχετε ορισμένες πληροφορίες με τις οποίες θα μπορείτε να αναγνωριστείτε όταν χρησιμοποιείτε την ιστοσελίδα αυτή κι έτσι να μπορούμε να σας διαβεβαιώσουμε ότι θα χρησιμοποιηθούν με σκοπό την προστασία της ιδιωτικότητας σας. Η Centro Battery μπορεί να αλλάξει από καιρό σε καιρό με σχετική ενημέρωση. Θα πρέπει να ελέγχετε αυτή τη σελίδα ανά διαστήματα για να βεβαιωθείτε ότι είστε σύμφωνοι με τυχόν αλλαγές.\nΑν σε προηγούμενο χρόνο συμφωνήσατε να μας παρέχετε πληροφορίες για σκοπούς marketing, μπορείτε να αλλάξετε γνώμη οποιαδήποτε στιγμή γράφοντας μας ή στέλνοντας email στο centrobattery@gmail.com.\nΜπορείτε να μας ζητήσετε λεπτομέρειες προσωπικών πληροφοριών τις οποίες σας αποκρύπτουμε σύμφωνα με το νόμο 1998(Αγγλία),σε αυτή την περίπτωση θα πρέπει να πληρώσετε κάποιο μικρό αντίτιμο. Αν χρειάζεστε αντίγραφο των πληροφοριών που σας αφορούν παρακαλούμε επικοινωνήστε με centrobattery@gmail.com


Αληθινά ψέματα στο διαδίκτυο | Η Εφημερίδα των Συντακτών\nΚΟΙΝΩΝΙΑ 04.06.2016, 15:59\nΠοιος είπε άλλωστε ότι και μεγάλα μέσα ενημέρωσης δεν έχουν πέσει στην παγίδα αναμετάδοσης ενός hoax;\nΟ Θοδωρής Δανιηλίδης είναι συντονιστής μιας ομάδας 6 ατόμων που τρέχουν την ιστοσελίδα ellinikahoaxes.gr.\nΣτην ιστοσελίδα αυτή καταγράφονται οι περισσότερες ψευδείς ειδήσεις που γίνονται viral (συχνότατα επαναλαμβανόμενες) στο διαδίκτυο κατά καιρούς.\nΔουλειά τους είναι να ερευνήσουν την «περίεργη» είδηση -γεγονός που απαιτεί πολλές φορές πολύωρη δουλειά- και στη συνέχεια να αποδείξουν με στοιχεία το ψέμα της.\n«Το ίντερνετ είναι ένα πολύ καλό εργαλείο, αρκεί να ξέρεις να το δουλεύεις», λέει στην «Εφ.Συν.» ο κ. Δανιηλίδης, του οποίου η δουλειά στο site ξεκίνησε σαν χόμπι, ωστόσο στα χρόνια που ακολούθησαν εξελίχθηκε σε σταθερή παράλληλη απασχόληση - χωρίς οικονομικό όφελος.\n«Δεν υπάρχει κάποιος συγκεκριμένος μπούσουλας αποδόμησης μιας φερόμενης ως είδησης», μας λέει.\n«Κάθε περίπτωση την αναλύουμε διαφορετικά. Αυτό που υπάρχει είναι μια λίστα ενδείξεων που ακολουθούμε για να διαπιστώσουμε αν το κάθε δημοσίευμα που εξετάζουμε είναι ή δεν είναι hoax. Πολλές φορές έχουμε να κάνουμε με μια είδηση που είναι από κάποιο σατιρικό site -ο κόσμος δεν το αντιλαμβάνεται αυτό- και αναπαράγει την είδηση νομίζοντας ότι είναι πραγματική».\nΤα περισσότερα σατιρικά sites, ωστόσο, είναι γνωστά στους χρήστες του διαδικτύου.\nΤο πρόβλημα εντοπίζεται σε διάφορες σελίδες ή blogs που ανεβάζουν εν γνώσει τους ψεύτικες ειδήσεις.\nΣτο ερώτημά μας για ποιον λόγο πιστεύει πως είναι «της μόδας» η διασπορά ψευδών ειδήσεων, απαντά ότι κατά βάση «όλα γίνονται για τα κλικ. Οσο πιο πολλά τόσο περισσότερα τα έσοδα της ιστοσελίδας που τα φιλοξενεί».\nΣε ό,τι έχει να κάνει με τις κατηγορίες των ψευδών ειδήσεων (θέματα υγείας, ρατσιστικές, εθνικά θέματα κ.λπ.), ο κ. Δανιηλίδης μας λέει ότι «τα hoaxes ακολουθούν πάντα την επικαιρότητα. Τώρα είναι ψηλά το προσφυγικό ζήτημα, πριν από δύο χρόνια είχαμε το ζήτημα των ραδιενεργών αποβλήτων της Συρίας. Βέβαια, υπάρχουν πάντα και τα “διαχρονικά” hoaxes, αυτά που αναπαράγονται κατά καιρούς, όπως είναι η ιστορία της Μαιρούλας που της πήραν τα όργανα, ο αστυνομικός που πεθαίνει και ξαναπεθαίνει από το 2007 κ.λπ.».\nΖητάμε από τον κ. Δανιηλίδη να σχολιάσει την απόφαση του δικαστηρίου της Βέροιας:\n«Κοιτάξτε, εμείς είμαστε υπέρ της ελευθερίας του λόγου στο διαδίκτυο. Αλλο πράγμα όμως είναι η ελευθερία του λόγου και άλλο πράγμα η διασπορά ψευδών ειδήσεων, από τις οποίες μπορεί να τρομοκρατηθεί ο κόσμος. Ολο αυτό θυμίζει τα καφενεία του χωριού πριν από χρόνια, όταν ο ένας θαμώνας έλεγε κάτι, το άκουγε ο άλλος και το μετέδιδε χωρίς προηγουμένως να διασταυρώσει αν είναι αλήθεια».\nOι απάτες της μονταζιέρας\nΑν oι ειδήσεις για ανύπαρκτα γεγονότα, όπως το χασισέλαιο που θεραπεύει τον καρκίνο ή οι μετανάστες που τρώνε κρέας σκύλου, ανήκουν στην κατηγορία της απάτης ή «hoax», πρώτα τους ξαδέλφια είναι οι ειδήσεις-μονταζιέρα. Εφαρμόζοντας στην πράξη το δόγμα «μην αφήσεις την αλήθεια να σου χαλάσει μια καλή ιστορία», οι ειδησεογραφικές μονταζιέρες κάθε χρώματος απομονώνουν φράσεις που ειπώθηκαν χωρίς τα συμφραζόμενά τους ή παρερμηνεύουν πληροφορίες και γεγονότα με τρόπο βολικό για την εκάστοτε εξουσία ή εξουσία σε αναμονή.\nΧαρακτηριστικά πρόσφατα παραδείγματα, τίτλοι όπως: «Στα σχολεία του Φίλη απαγορεύεται να λες τα παιδιά πριγκίπισσα και βασιλόπουλο» (αυθαίρετη ερμηνεία αποσπάσματος από το πόρισμα της Επιτροπής Διαλόγου για την Παιδεία) και η διαβόητη όσο και ανύπαρκτη ρήση του υπουργού Παιδείας Νίκου Φίλη ότι «είναι παρά φύσιν η διδασκαλία των αρχαίων».\nΣτην πραγματικότητα, όπως διαβάζει κανείς τόσο στην «Εφ.Συν.» όσο και στα άρθρα-μονταζιέρα (αν μπει στον κόπο να δει πέρα από τον παραπλανητικό τίτλο-κράχτη), ο υπουργός αναρωτήθηκε αν είναι λογικό ή παιδαγωγικά σωστό «στην Α' Γυμνασίου τα παιδιά να τρώνε στο κεφάλι τρεις ώρες αρχαία στο πρωτότυπο και δύο ώρες νέα ελληνικά», καταλήγοντας ότι «προφανώς είναι παρά φύσιν αυτό που συμβαίνει σήμερα» και ότι «αν θα διδάσκονται τα παιδιά στο Γυμνάσιο Αρχαία από το πρωτότυπο ή από μετάφραση για να εμβαθύνουν στο νόημα» είναι πολύ παλιά συζήτηση.\nΠοιος όμως νοιάζεται για την ακριβή διατύπωση όταν αρκεί ο συνδυασμός των λέξεων «Φίλης», «αρχαία» και «παρά φύσιν» για να εκτοξευθούν τα «χιτ», δηλαδή τα ηλεκτρονικά χτυπήματα, στην ηλεκτρονική του έκδοση;\nΤο «Λερναίο κείμενο»\n⤒⤒ Ο Nίκος Σαραντάκος, συγγραφέας-μεταφραστής, στα βιβλία του όπως και στον ιστότοπό του «Οι λέξεις έχουν τη δική τους ιστορία» (sarantakos.wordpress.com) έχει ανασκευάσει δεκάδες γλωσσικούς αλλά και ιστορικούς μύθους και απάτες, με διασημότερο το «Λερναίο Κείμενο» του Hellenic Quest. ⤒⤒\nΕνας από τους διασημότερους και μακροβιότερους γλωσσικούς μύθους είναι το ψευδές δημοσίευμα για το «Ηellenic Quest», ένα υποτιθέμενο πρόγραμμα εκμάθησης της ελληνικής γλώσσας που δήθεν κυκλοφόρησε η Apple και διένειμε το CNN.\nΟ συγγραφέας Νίκος Σαραντάκος, ο πρώτος που το ανασκεύασε στην ιστοσελίδα του και στο βιβλίο του «Γλώσσα μετ' εμποδίων», το έχει βαφτίσει «Λερναίο κείμενο» επειδή όσες φορές και αν διαψεύδεται, αυτό επανεμφανίζεται εμπλουτισμένο με νέες τερατολογίες.\nΣτις διαφορετικές εκδοχές του το «Λερναίο» περιλαμβάνει αστήρικτους αλλά επιστημονικοφανείς ισχυρισμούς για την ανωτερότητα της ελληνικής γλώσσας, ιδίως των αρχαίων ελληνικών.\nΟ μύθος είναι σχεδόν συνομήλικος του ελληνικού διαδικτύου, πρωτοεμφανίζεται στα τέλη της δεκαετίας του '90 και διαδίδεται ραγδαία αρχικά μέσω ηλεκτρονικού ταχυδρομείου, ενώ γοητεύει από μεγάλα ενημερωτικά δίκτυα μέχρι επιφυλλιδογράφους έγκριτων εφημερίδων - ώς και τον πρώην υπουργό Παιδείας, Ευριπίδη Στυλιανίδη, που τον υιοθετεί σε ομιλία του.\nΠαρουσιάζει τα ελληνικά ως την πλουσιότερη γλώσσα του κόσμου, με 90 εκατομμύρια λεκτικούς τύπους, τα στελέχη των πολυεθνικών να μαθαίνουν αρχαία ελληνικά επειδή «τονώνουν τις ηγετικές ικανότητες» και τους υπολογιστές του μέλλοντος να επικοινωνούν στην αρχαιοελληνική που αναγνωρίζουν ως «τη μόνη νοηματική γλώσσα του κόσμου» με «μαθηματική δομή».\n«Οπωσδήποτε το διαδίκτυο είναι προνομιακός τρόπος διάδοσης μύθων κάθε λογής. Είτε κακόβουλων είτε από αφέλεια» λέει στην «Εφ.Συν.» ο Νίκος Σαραντάκος, προσθέτοντας ωστόσο ότι το ίδιο μέσο προσφέρει και τα εργαλεία για την ανασκευή των μύθων.\n«Ομως το πάνω χέρι εξακολουθεί να το έχει αυτός που διαδίδει έναν αρεστό μύθο, είτε επειδή βολεύει πολιτικά είτε επειδή γαργαλάει κάποια ένστικτα του κοινού. Για ιατρικά θέματα, όπως η πρόσφατη καταδίκη δημοσιογράφου που αναπαρήγαγε ψευδή είδηση για τα εμβόλια, είναι ίσως αποδεκτό να υπάρχουν και ποινικές διώξεις γιατί υπάρχει ζήτημα δημόσιας υγείας. Θα ήμουν πολύ πιο επιφυλακτικός σε άλλες περιπτώσεις. Θα ήταν γκροτέσκο να στοιχειοθετηθεί αδίκημα διασποράς ψευδών ειδήσεων για γλωσσικούς μύθους όπως το Hellenic Quest ή την ψευδή ρήση του Kίσινγκερ - η μισή Ελλάδα θα έπρεπε να πάει μέσα. Η καλύτερη λύση είναι η βασανιστική, αργή και επίμονη προσπάθεια ανασκευής τους ώστε να απαξιώνεται όποιος διαδίδει τέτοια πράγματα».\nΟι ρατσιστικοί μύθοι\n⤒⤒ Μια άσχετη φωτογραφία γυναίκας με μαγιό αλιευμένη από αγώνα της Εθνικής Σουηδίας, ένας φασιστικός τίτλος με σεξ και βία, και έτοιμο το κραυγαλέο ρατσιστικό hoax, που ταξίδεψε από τον φιλοχουντικό «Στόχο» σε ακροδεξιά αλλά και «λαϊφστάιλ» ηλεκτρονικά μέσα. Την ψευδή είδηση εντόπισε και ανασκεύασε το μπλογκ spasmenoparathyroblog.wordpress.com. ⤒⤒\nΜια ολόκληρη κατηγορία είναι οι διαδικτυακοί μύθοι και oι ειδησεογραφικές απάτες με ρατσιστικό και εθνικιστικό περιεχόμενο.\nΣτον βούρκο των ρατσιστικών ψευδο-ειδήσεων επιπλέουν μαργαριτάρια όπως: «Πρόσφυγες σούβλισαν σκύλο στην πρώην ΒΙ.ΑΛ.» (κατασκευασμένη είδηση που δημοσίευσε ιστότοπος εφημερίδας της Χίου και ανασκεύασε η ιστοσελίδα zoosos.gr),\n«Στην Ειδομένη “αλληλέγγυα” Σουηδέζα κάνει σεξ με πρόσφυγες για να μη βιάζουν» (συνοδευόμενη από φωτογραφία ημίγυμνης ποδοσφαιρόφιλης με τα χρώματα της Εθνικής Σουηδίας), «Φρίκη στη Λέσβο, λαθρομετανάστες αφόδευσαν σε εκκλησία και πασάλειψαν τις εικόνες με τα κόπρανά τους» (είδηση hoax που ανακυκλώνεται από το καλοκαίρι του '15 όπως έχει επισημάνει η ιστοσελίδα ellinikahoaxes.gr).\nΗ διαδικτυακή κοινότητα «Refugees Mythbusters Gr» μέσα από την ομώνυμη σελίδα της στο facebook καταγράφει, καταρρίπτει και συγκεντρώνει σε διαδραστικό χάρτη τους ρατσιστικούς μύθους που στοχοποιούν μετανάστες και πρόσφυγες, με παραπομπή στις πηγές.\nΥποδειγματική δημοσιογραφική δουλειά στη διασταύρωση ειδήσεων που αφορούν τα ζώα κάνει η ιστοσελίδα zoosos.gr και η δημοσιογράφος Ελένη Ηλιοπούλου, έχοντας ελέγξει και ανασκευάσει ουκ ολίγους ρατσιστικούς μύθους με δήθεν φιλοζωικό προκάλυμμα, κάνοντας το δημοσιογραφικά αυτονόητο: να ελέγξει αν πράγματι συνέβησαν τα διάφορα τερατώδη για τα οποία κατηγορούν τους πρόσφυγες, ρωτώντας τις αρμόδιες πηγές, τις τοπικές αστυνομικές αρχές και επώνυμες μαρτυρίες από φιλοζωικά σωματεία.\nAγαπημένη κατηγορία ότι οι μουσουλμάνοι τρώνε σκύλους, ξεχνώντας ότι σε αντίθεση με άλλες κουλτούρες οι μουσουλμάνοι όχι απλώς δεν τρώνε σκύλους, αλλά τους θεωρούν «χαράμ» - απαγορευμένους.\n«Είναι συστηματική η διασπορά ψευδών ειδήσεων που έχουν να κάνουν με μετανάστες και ζώα και ξεκινάνε 9 φορές στις 10 από ακροδεξιούς ιστότοπους ή προφίλ στο facebook που φημίζονται για τη διασπορά ψευδών ειδήσεων. Ανθρωποι που παρουσιάζουν το άσπρο μαύρο. Στήνουν μια απάτη και δεν κρατάνε ούτε τα προσχήματα για να γίνει πιστευτή. Συνήθως εμπλέκουν την αστυνομία για να προσδώσουν αληθοφάνεια. Ομως ποτέ δεν αναφέρουν ονόματα συγκεκριμένα αστυνομικών τμημάτων, ποτέ ονοματεπώνυμα αυτοπτών μαρτύρων ή κτηνιάτρων που υποτίθεται ότι έχουν εμπλακεί και οι φωτογραφίες είναι αρχείου, που με μια αναζήτηση στο google βλέπεις ότι είναι πλαστές.\nΓια παράδειγμα, την ψευδή είδηση για δήθεν αποκεφαλισμένο σκυλί στη ΒΙ.ΑΛ. τη διέψευσαν και οι διοικητές της αστυνομίας Χίου και φιλόζωοι της περιοχής, όμως ο συντάκτης της είδησης, που αρχικά ήταν ανυπόγραφη, δεν ανασκεύασε. Στα 6 χρόνια έχουμε βρει δεκάδες τέτοιες πλαστές ειδήσεις με κακοποίηση ζώων που αποδίδονται σε ξένους. Για όλα τα φριχτά εγκλήματα φταίνε οι ξένοι».\n«Υπάρχουν θέματα που πρέπει να αντιμετωπίσει η Δικαιοσύνη»\n«Υπάρχουν ψευδείς ειδήσεις που αφορούν την ειδησεογραφία και ψευδείς ειδήσεις που αφορούν αξιολόγηση. Το δεύτερο δεν μπορεί να καταδικαστεί νομικά, αλλά μπορεί να γίνει αντικείμενο κριτικής με τη χρήση ερευνητικών δεδομένων και απόψεων», σχολιάζει ο Γιώργος Πλειός, καθηγητής στο τμήμα Επικοινωνίας και Μέσων Μαζικής Ενημέρωσης του Εθνικού Καποδιστριακού Πανεπιστημίου Αθηνών.\n«Η τεχνολογία και η πληθώρα των μέσων μπορεί να ευνοήσει τη διάδοση εντυπωσιακών πληροφοριών, συμπεριλαμβανομένων και των hoaxes. Aυτό όμως είναι η προϋπόθεση και όχι η αιτία. Η πραγματική αιτία είναι το κυνήγι του “κλικαρίσματος”, οι εμπορικές επιδιώξεις των Μέσων.\nΜια μεγάλη μερίδα κυρίως νέων παιδιών που εργάζονται στο διαδίκτυο πρέπει να αναρτούν καθημερινά 30 ώς 40 ιστορίες, για μια ελάχιστη αμοιβή 300- 400 ευρώ τον μήνα, χωρίς καν να αναγνωρίζονται ως δημοσιογράφοι από τις δημοσιογραφικές ενώσεις. Αναπόφευκτα συχνά αναρτούν και ιστορίες που δεν είναι διασταυρωμένες.\nΔεν έχουν τον χρόνο ούτε τα τεχνικά ούτε τα οικονομικά μέσα για να τις εξακριβώσουν. Οπως ο νόμος 4339/2015 για τις τηλεοπτικές άδειες ορίζει ελάχιστο αριθμό δημοσιογράφους και τεχνικούς για να θεωρείται ενημερωτικό ένα κανάλι, έτσι κανονικά θα έπρεπε και στα ειδησεογραφικά σάιτ να υπάρχουν προϋποθέσεις. Οταν μπορώ με δύο ανθρώπους να πω ότι ιδρύω σάιτ, αν το κάνω θα φτάσω στο σημείο να διαδίδω ψεύδη.\nΥπάρχουν θέματα που και μπορεί και οφείλει να τα αντιμετωπίσει η Δικαιοσύνη: η διασπορά ψευδών ειδήσεων, η προσβολή προσωπικότητας, η υποκίνηση ρατσιστικού μίσους. Υπάρχουν θέματα που πρέπει να τα αντιμετωπίσουν οι δημοσιογραφικές ενώσεις, που πρέπει να ανανεωθούν και να εκσυγχρονιστούν.\nΤα hoaxes δεν μπορούν να αντιμετωπιστούν εύκολα γιατί είναι μια γκρίζα ζώνη όπου το όριο μεταξύ γεγονότος και άποψης είναι αδιόρατο. Σε κάθε περίπτωση πρέπει να επιμείνουμε, είτε διαμέσου του νόμου είτε μέσω διαδικασιών αυτορύθμισης και δεοντολογίας, στον σεβασμό των γεγονότων. Οι δημοσιογράφοι να είναι αυστηροί στις πηγές που χρησιμοποιούν.\nΟταν τα Μέσα γίνονται γραφεία Τύπου πολιτικών προσώπων, κυβερνητικών στελεχών και άλλων παραγόντων, είναι προφανές ότι η είδηση ελέγχεται».\nΠότε μια «είδηση» είναι κατά πάσα πιθανότητα hoax\n1. Αναπαραγωγή. Αν το κείμενο σας προτρέπει να το αναπαράγετε, αυτό θα πρέπει να σας υποψιάσει. Τα hoaxes υπάρχουν και αναπαράγονται στο ίντερνετ με αυτόν τον τρόπο. Αν κανείς δεν αναπαραγάγει το hoax, έχει πεθάνει.\n2. Συντάκτης. Αν δεν υπάρχει συντάκτης, είναι ύποπτο.\n3. Ημερομηνία. Αν αντί για ημερομηνία το κείμενο μας δίνει τον χρόνο της ιστορίας που περιγράφει με λέξεις, όπως χθες, προχθές, την προηγούμενη βδομάδα κτλ., αυτό είναι πολύ ύποπτο.\n4. Ονόματα. Αν το κείμενο που διαβάζετε μιλάει για τη μικρή Μαρία, τον Γιωργάκη και τη θεία Καλλιόπη στο χωριό, αυτό θα πρέπει να σας υποψιάσει.\n5. Ορθογραφία. Αν στο κείμενο υπάρχουν πολλά ορθογραφικά λάθη είναι ακόμη μία ένδειξη.\n6. Μετάφραση. Αν το κείμενο είναι προϊόν αυτόματης μετάφρασης, τότε αυτό είναι μια πολύ μεγάλη ένδειξη.\n7. Φωτογραφίες. Αν το κείμενο συνοδεύεται από φωτογραφίες άσχετες με το θέμα ή αν το θέμα της ανάρτησης είναι η φωτογραφία/ες και αυτή/ές έχουν άθλια ανάλυση, είναι μια καλή ένδειξη ότι κάτι δεν πάει καλά.\n8. Ιστορίες. Αν αυτό που διαβάζετε είναι μια ιστορία χωρίς κανένα στοιχείο, μην το πιστεύετε. Είναι απλά μια ιστορία.\n9. Πικάντικα και πονηρά. Αν το κείμενο περιγράφει μια σεξουαλικού περιεχομένου πικάντικη ιστορία που φυσικά δεν θα περιέχει στοιχεία, για ευνόητους λόγους, μην την πιστέψετε.\n10. Μην πιστεύετε ότι αν κοινοποιήσετε μια φωτογραφία ή ένα κείμενο, οποιαδήποτε εταιρεία θα διαθέσει ένα ποσό για κάποιον λόγο. Συνήθως αυτά τα μηνύματα αναπαράγονται στο facebook και ισχυρίζονται ότι θα δοθεί ένα ποσό για κάποια θεραπεία ή άλλον φιλανθρωπικό σκοπό.\n11. Απίστευτοι ισχυρισμοί. Οσο πιο απίστευτοι και τρελοί ισχυρισμοί υπάρχουν σε ένα κείμενο τόσο πιο ατράνταχτες αποδείξεις και στοιχεία θα πρέπει να το συνοδεύουν. Αν δεν υπάρχουν, τότε η ανάρτηση είναι προϊόν φαντασίας του αρθρογράφου.\n12. Συνωμοσιολογίες. Το ίντερνετ και οι σελίδες κοινωνικής δικτύωσης είναι το ιδανικό μέσο για τους συνωμοσιολόγους που θέλουν να ψαρέψουν οπαδούς. Να είστε πολύ επιφυλακτικοί, ειδικά όταν διαβάζετε ισχυρισμούς χωρίς να υπάρχουν τρανταχτά στοιχεία.\n13. Υπερβολικοί τίτλοι ή τίτλοι που δεν έχουν σχέση με το κείμενο της ανάρτησης. Τίτλοι που περιέχουν λέξεις όπως ΣΟΚ, ΣΟΚΑΡΙΣΤΙΚΟ, ΤΡΟΜΕΡΟ, ΦΟΒΕΡΟ, ΑΠΙΣΤΕΥΤΟ, ΔΕΝ ΘΑ ΠΙΣΤΕΥΕΤΕ ΣΤΑ ΜΑΤΙΑ ΣΑΣ, ΣΤΑ ΑΥΤΙΑ ΣΑΣ, ΣΤΗ ΜΥΤΗ ΣΑΣ, ΘΑ ΠΑΘΕΤΕ ΠΛΑΚΑ, ΘΑ ΠΑΘΕΤΕ ΝΙΛΑ, ΘΑ ΠΑΘΕΤΕ ΨΥΧΟΛΟΓΙΚΟ ΠΕΡΑ ΔΩΘΕ κτλ. ή τίτλοι που μετά την ανάγνωση του άρθρου καταλαβαίνεις ότι δεν έχουν σχέση με την ανάρτηση ή στον τίτλο υπάρχουν 25 θαυμαστικά, είναι εύκολο να καταλάβετε ότι μπαίνουν μόνο για να εκμεταλλευτούν την περιέργειά σας και να αυξήσουν την επισκεψιμότητα της σελίδας. Αυτό με συνδυασμό κάποιων από τα παραπάνω ανεβάζει τις πιθανότητες να είναι hoax το άρθρο.\n14. Ερευνες και βαριά ονόματα. Αν το άρθρο αναφέρει κάποια έρευνα/ες χωρίς να την παρουσιάζει ή να υπάρχει λινκ για να τη διαβάσετε, αυτό θα πρέπει να σας προβληματίσει. Η αναφορά σε έρευνες γίνεται για να ανεβάσει την αξιοπιστία του άρθρου και να το πιστέψετε. Το ίδιο συμβαίνει με μεγάλα και γνωστά ονόματα επιστημόνων, όπως Αϊνστάιν, Τέσλα κτλ.\n15. Αλλες αναρτήσεις. Αν στη σελίδα που διαβάσατε την ανάρτηση δείτε άλλα γνωστά hoaxes, αυτό είναι μια πολύ μεγάλη ένδειξη, γιατί όπως καταλαβαίνετε δεν υπάρχει έλεγχος στις αναρτήσεις της σελίδας.\n16. Πόσα άρθρα ανά ώρα; Παρατηρήστε πόσα άρθρα ανεβάζουν οι διαχειριστές την ημέρα. Αν κάθε 2-3 & 5 λεπτά ανεβαίνει και νέο άρθρο, καταλαβαίνετε ότι δεν υπάρχει ο παραμικρός έλεγχος. Ούτε καν διαβάζουν αυτό που αναπαράγουν.\n17. Σχόλια. Διαβάζετε πάντα τα σχόλια. Αν στα σχόλια υπάρχουν ισχυρισμοί ότι η ανάρτηση είναι ψέμα, αυτό δεν είναι καθόλου μα καθόλου καλό για την αξιοπιστία του άρθρου.\n18. Ολα τα παραπάνω. Οσο περισσότερα από τα παραπάνω συναντήσετε σε μια ανάρτηση τόσο πολλαπλασιάζονται οι πιθανότητες αυτή η ανάρτηση να είναι ένα ακόμη ψέμα ή τουλάχιστον να περιέχει μεγάλες ανακρίβειες.\n⊛ Πηγή: ellinikahoaxes.gr\nΣαν να μην έφταναν τα τάνκερ που μολύνουν συστηματικά στον όρμο της Νεάπολης, έρχεται και ο ΑΔΜΗΕ να επιδεινώσει τα μέγιστα την κατάσταση: η χάραξη του έργου σύνδεσης της μονάδας στη Μεγαλόπολη με την Κρήτη...\nΚΟΙΝΩΝΙΑ 11.08.2017, 19:00\n«Εν τη καταναλώσει το κέρδος»...\nΟ μητροπολίτης Καλαβρύτων και Αιγιαλείας Αμβρόσιος είναι γνωστός για τις κατά καιρούς τοποθετήσεις του, που συμπίπτουν με αυτές της Ακροδεξιάς. Ομως λιγότερο γνωστό είναι ότι πρόκειται για άνθρωπο με έντονο...\nΠρωθυπουργός με αυταρέσκεια και... «ήσυχη συνείδηση»


Το εντυπωσιακό eco friendly resort στη Σέριφο με την άριστη βαθμολογία - Από τον Τάσο Δούση\nΑρχική Ξενοδοχεία Resort & Spa Το εντυπωσιακό eco friendly resort στη Σέριφο με την άριστη βαθμολογία –...\nΘέα που κόβει την ανάσα! Αν και… άγρια, η Σέριφος ξέρει να σε απελευθερώνει… «Απότοµη» στην αρχή, λες και σε κρατάει σε απόσταση, αλλά µόνο όταν αρχίσεις να τη ζεις και να την εξερευνάς συνειδητοποιείς ότι πίσω από τη φαινοµενική αυτή αγριάδα κρύβονται «διαµάντια»!\nΗ Σέριφος είναι ένα όμορφο νησί των Κυκλάδων. Τα τελευταία χρόνια έχει αναδειχθεί σε ιδανικό τουριστικό προορισμό για όσους αποζητούν τη γαλήνη, τις εκπληκτικές παραλίες, το καλό τοπικό φαγητό και τον αυθεντικό κυκλαδίτικο αέρα στις διακοπές τους..\nΈτσι λοιπόν ο Τάσος Δούσης την προτείνει ανεπιφύλακτα για διακοπές και μαζί ένα ξενοδοχείο αριστούργημα! Το Coco-Mat Eco Residences Serifos που στη booking έχει βαθμολογία 9,3 και άριστα σχόλια ενώ για την τοποθεσία ακόμα μεγαλύτερη που φτάνει το 9,6!\nΚαθημερινά σερβίρεται εελληνικό πρωινό. Στο lounge bar μπορείτε να απολαμβάνετε ποτά και ελαφριά γεύματα όλη την ημέρα.\nΤο Coco-Mat Eco Residences Serifos απέχει 11χλμ. από το λιμάνι του Λιβαδιού. Το κατάλυμα παρέχει υπηρεσία ενοικίασης αυτοκινήτου. Οι εγκαταστάσεις του μπορούν να χρησιμοποιηθούν για γαμήλιες δεξιώσεις και συνεστιάσεις. Διατίθεται δωρεάν χώρος στάθμευσης στον χώρο του καταλύματος ενώ μπορεί να κανονιστεί δωρεάν μεταφορά από το λιμάνι κατόπιν αιτήματος και βάσει διαθεσιμότητας.\nΔείτε το εντυπωσιακό ξενοδοχείο μέσα από τις φωτογραφίες:\nΔείτε περισσότερα εδώ www.serifos.coco-mat-hotels.com\nΠαραλία Βάγια, Σέριφος\nT. 2287772977, [email protected]


Αρχική > To Πρόγραμμα Εξετάσεων του Κρατικού Πιστοποιητικού Γλωσσομάθειας περιόδου Νοεμβρίου 2014\n3) Ένα ηλεκτρονικό παράβολο Δημοσίου (e-paravolo). Η δημιουργία του e-paravolo πραγματοποιείται μέσω της Γενικής Γραμματείας Πληροφοριακών Συστημάτων www.gsis.gr . Η πληρωμή του πραγματοποιείται για μη πιστοποιημένους χρήστες μέσω Τράπεζας ή Ε.Λ.Τ.Α. χωρίς οικονομική επιβάρυνση. Οι πιστοποιημένοι χρήστες μπορούν να καταβάλουν το ποσό του παραβόλου μέσω πιστωτικής/προπληρωμένης/χρεωστικής κάρτας των Ελληνικών Τραπεζών. Η ημερομηνία του αποδεικτικού πληρωμής του ηλεκτρονικού παραβόλου πρέπει να έχει ημερομηνία το αργότερο 24/09/2014.\nSource URL: https://www.esos.gr/arthra/defterovathmia-ekpaidefsi/eidisis-defterovathmia-ekpaidefsi/to-programma-ejetasevn-toy-kratikoy-pistopoihtikoy-glvssomaueias-periodoy-noembrioy-2014


Ανέκδοτο: συναντιούνται 4 φίλοι από το στρατό μετά από 30 χρόνια… - Crazynews.gr\nΣυναντιούνται 4 φίλοι από το Στράτο μετά από 30 χρόνια. Αφού είπαν για τα παλιά η συζήτηση μεταφέρεται στο πόσο πετυχημένα έγιναν τα παιδιά τους.Στον 4ο τις παρέας δεν του άρεσε αυτό και πήγε στη τουαλέτα για να αποφύγει τα δυσάρεστα. «Ο δικός μου γιος έγινε μεγάλος αρχιτέκτονας, βγάζει εκατομμύρια. Αφού να σκεφτείτε έκανε δώρο σε ένα φίλο του μια βίλα που κόστισε 100.000.000», λέει ο 1ος κοιτάζοντας τους άλλους γεμάτος καμάρι.\nΣυγκεκριμένα, η αστυνομία ανακάλυψε κάμερες πολύ μικρού μεγέθους που οι δράστες κατάφεραν ουσιαστικά να «ενσωματώσουν»...


ΣΥ.ΡΙΖ.Α ΓΛΥΦΑΔΑΣ: Ζητάμε μια συμμαχία αντι-νεοφιλελεύθερων δυνάμεων\nΖητάμε μια συμμαχία αντι-νεοφιλελεύθερων δυνάμεων\nΒερναρδάκης: Ζητάμε μια συμμαχία αντι-νεοφιλελεύθερων δυνάμεων\n02 Ιανουάριου 2017 Συνεντεύξεις\nΔηλώνει κατηγορηματικά ότι «οι εκλογές δεν αποτελούν επιλογή μας», προειδοποιεί ότι όσοι πολιτεύονται με ορίζοντα τις σημερινές δημοσκοπήσεις «θα εκπλαγούν αρνητικά» και χαρακτηρίζει «έξυπνη διπλωματική κίνηση» την επιστολή Τσακαλώτου στους δανειστές.\nΣτην αφετηρία του απρόβλεπτου και δύσκολου 2017 ο Χριστόφορος Βερναρδάκης δίνει στο tvxs.gr το στίγμα της κυβερνητικής στρατηγικής στη μάχη με τους δανειστές για την αξιολόγηση, αποτιμά την κυβερνητική διετία της αριστεράς λέγοντας ότι «δεν αρκεί να κερδίσεις τις εκλογές για να αλλάξεις ένα παγκόσμιο σύστημα» και λέει ότι ο ΣΥΡΙΖΑ ζητά μια «συμμαχία αντι-νεοφιλελεύθερων δυνάμεων». Διαμηνύοντας πως στα νέα πολιτικά διλήμματα και το ΠΑΣΟΚ «έχει το δικαίωμα μιας δεύτερης ευκαιρίας».\nΟλόκληρη η συνέντευξη του υπουργού Επικρατείας στο tvxs.gr:\n*Η κυβέρνηση αισιοδοξεί ότι η αξιολόγηση θα κλείσει άμεσα. Που εδράζεται αυτή η αισιοδοξία μετά και την τελευταία κόντρα με το «σύστημα Σόιμπλε»; Και πως θα ξεπεραστεί το τείχος Βερολίνου – ΔΝΤ;\nΗ Κυβέρνηση δεν αισιοδοξεί αορίστως, αλλά κινείται μεθοδικά και συντονισμένα, ενεργοποιώντας όλες τις επαφές, τις προσβάσεις και τις συμμαχίες της. Η εικόνα που έχουμε διαμορφώσει λέει με σαφήνεια ότι δεν υπάρχει κανένας – σοβαρός ή δευτερεύον – λόγος να μην κλείσει η αξιολόγηση. Ακόμα και αυτό που αναφέρετε ως «τείχος Βερολίνου – ΔΝΤ» δεν είναι ούτε τόσο συμπαγές ούτε τόσο ισχυρό. Υπάρχουν πολλές δυνάμεις στην Γερμανία που επιθυμούν να κλείσει η ελληνική αξιολόγηση και που δεν θα ήθελαν να ρισκάρουν άλλες εξελίξεις. Το ΔΝΤ από τη μεριά του είναι ένας οργανισμός που θα κληθεί τις επόμενες εβδομάδες να αποφασίσει τι ακριβώς θέλει να κάνει στην πραγματικότητα σε σχέση με το ελληνικό πρόγραμμα. Διότι και εδώ οι εσωτερικές αντιθέσεις είναι πολλές, ενώ και η καινούργια διοίκηση των ΗΠΑ εμφανίζεται σε μεγάλο βαθμό αναποφάσιστη. Επομένως, δημιουργείται ένα μέτωπο πολλών δυνάμεων που έχει κάθε λόγο να μη συντηρεί ένα ζήτημα για λόγους δογματισμού.\n*Εάν οι δανειστές επιμείνουν μέχρι τέλους στην σκληρή γραμμή και στη λήψη προληπτικών μέτρων μετά το 2018, ποια θα είναι η επιλογή της κυβέρνησης; Υπάρχει Plan B;\nΣε κάθε περίπτωση επαναλαμβάνω, δεν υπάρχει μία και μόνο γραμμή εκ μέρους των «δανειστών». Υπάρχουν πολλές γραμμές, αντιφατικές ως προς τις «συμμαχίες» που διαμορφώνουν εσωτερικά. Η ελληνική θέση είναι σαφής, δεν υπογράφει νέα μέτρα μετά το 2018 και γιατί η εικόνα των δημοσιονομικών και άλλων δεδομένων δεν το δικαιολογεί αλλά και γιατί θα ήταν παράλογο να γίνει κάτι τέτοιο προληπτικά, μόνο και μόνο επειδή ένας «παίκτης» έχει εμμονές. Αυτήν την άποψη τη συμμερίζεται και ένα μεγάλο μέρος των «θεσμών». Συνεπώς, η επιλογή της Κυβέρνησης είναι να «χρησιμοποιήσει» τις αντιθέσεις μεταξύ των δανειστών και με πειθώ να δείξει ότι το σημείο ισορροπίας δεν είναι η ακραία ιδεοληψία. Θα το επιτύχουμε, όπως το πετύχαμε και στην πρώτη αξιολόγηση όπου το κλίμα ήταν ανάλογο, τουλάχιστον εκ μέρους των «σκληρών».\n*Οι πρόωρες εκλογές αποτελούν επιλογή; Εστω και ως έσχατη, αναγκαστική λύση; Υπάρχει – και εντός ΣΥΡΙΖΑ – η άποψη που λέει ότι η προσφυγή στις κάλπες τώρα θα συγκρατούσε εκλογικές δυνάμεις.\nΟι εκλογές δεν αποτελούν επιλογή μας. Αυτό πρέπει να είναι απολύτως δεδομένο. Η Κυβέρνηση έχει ένα χρονοδιάγραμμα κοινωνικών και θεσμικών παρεμβάσεων και θα κινηθεί στα πλαίσιά του. Η άποψη που μου αναφέρετε είναι – αν υπάρχει – κατά τη γνώμη μου εκτός πραγματικότητας. Ο ΣΥΡΙΖΑ συγκρατεί τις δυνάμεις του και στο μέτρο που καταφέρει να δώσει κυβερνητικό βάθος στο κοινωνικό κράτος θα κερδίσει τις εκλογές. Οποιος πολιτεύεται με ορίζοντα τις τωρινές «δημοσκοπήσεις» θα εκπλαγεί αρνητικά.\n*Έχετε χρεώσει ταύτιση της ΝΔ με τους ακραίους κύκλους των δανειστών και το ΔΝΤ. Γιατί; Πιστεύετε ότι υπάρχει κάποιο σχέδιο πίσω από αυτή την ταύτιση και ποιο είναι;\nΗ ταύτιση της ΝΔ με τους ακραίους κύκλους των δανειστών δεν είναι μια «θεωρία συνομωσίας». Είναι η αντικειμενική ιδεολογική ταύτιση που έχουν μεταξύ τους οι νεοφιλελεύθεροι. Στην πραγματικότητα οι πιέσεις των ακραίων νεοφιλελεύθερων εντός και εκτός της χώρας έχουν ένα στόχο: την αποτυχία του προγράμματος λόγω των μαξιμαλισμών που τίθενται και τον εξαναγκασμό της χώρας σε ένα νέο και ακόμα πιο ακραίο πρόγραμμα λιτότητας (το «4ο Μνημόνιο) το οποίο θέλουν να χρεώσουν στην σημερινή Κυβέρνηση. Η στρατηγική της ΝΔ, όπως και των ακραίων δανειστών, επιθυμούν επί της ουσίας μία ακόμα μεγαλύτερη διάλυση του κοινωνικού κράτους, με κυριαρχία μιας δομικής, διαχρονικής και ακραίας λιτότητας σε βάρος των λαϊκών τάξεων. Ενοχλούνται λοιπόν όταν το σημερινό πρόγραμμα αφενός μεν επιτυγχάνει και, ταυτόχρονα, ο «διαχειριστής» του προγράμματος δεν είναι ιδεολογικά προσκολλημένος σε αυτό και αναζητά συνεχώς αντίβαρα και παράλληλες πολιτικές. Εμείς θα συνεχίσουμε σε αυτόν τον δρόμο και θα θέτουμε συνεχώς στην ΝΔ το δίλημμα αν θα είναι με τα συμφέροντα του λαού ή με τα συμφέροντα των κυρίαρχων ελίτ.\n*Η ΝΔ, από την πλευρά της, χρεώνει στην κυβέρνηση «ταπείνωση» στη μάχη για το επίδομα στους συνταξιούχους – ο ίδιος ο Κυριάκος Μητσοτάκης χαρακτήρισε «κατάπτυστη» την επιστολή Τσακαλώτου. Εσείς πως νιώσατε όταν διαβάσατε την επιστολή;\nΝομίζω ότι όλα όσα πρέπει έχουν ειπωθεί ήδη για τις εξελίξεις των τελευταίων ημερών. Η επιστολή Τσακαλώτου είναι μια έξυπνη διπλωματική διατύπωση που θέλει να δηλώσει ότι η συμφωνία εκ μέρους της χώρας υλοποιείται και αποδίδει, χωρίς να δεσμεύεται σε νέα μέτρα και μάλιστα προληπτικά. Κι’αυτή η επιστολή ήρθε ως αποτέλεσμα μιας απαράδεκτης εθνικά στάσης μέρους του πολιτικού προσωπικού της χώρας. Ο μόνος που πρέπει να αισθάνθηκε ταπείνωση (εκτός εισαγωγικών) τις τελευταίες μέρες είναι ο ίδιος ο Πρόεδρος της ΝΔ και η ηγετική ομάδα της ΝΔ. Προανήγγειλε στη Βουλή κατά τη συζήτηση του Προϋπολογισμού την αντίδραση μέρους των δανειστών στην «13η Σύνταξη», την καταψήφισε με το «παρών» του στη Βουλή, άναψε το πράσινο φως στους «σκληρούς» του Σόϊμπλε για να ασκήσουν πιέσεις εκβιάζοντας με την αναστολή των μεσοπρόθεσμων μέτρων για το χρέος, χαιρόταν στο εσωτερικό της χώρας με την αναστολή αυτή. Ταπεινώθηκε οικτρά. Κανένας στόχος του δεν πέτυχε τελικά, πέρα από το να δυσφημίσει τη χώρα. Προχώρησε ένα βήμα παραπάνω δε, κάνοντας την απίστευτη δήλωση ότι συνταξιούχοι του λένε ότι δεν χρειάζονταν τη σύνταξη.\n*Όλες οι τελευταίες δημοσκοπήσεις δίνουν μεγάλο προβάδισμα στη ΝΔ. Το θεωρείτε αναστρέψιμο;\nΚυττάξτε, θεωρώ ότι μετά τις συστηματικές τεράστιες αποτυχίες των δημοσκοπήσεων τα τρία-τέσσερα τελευταία χρόνια σε όλο τον κόσμο, η ίδια η ερώτηση είναι μεθοδολογικά εσφαλμένη. Οι δημοσκοπήσεις – αυτές τουλάχιστον που μάθαμε τα πρόσφατα χρόνια – έχουν μεγάλα συστημικά (δομικά) προβλήματα, που δεν είναι της ώρας να αναλύσουμε. Εμείς στην Κυβέρνηση και τον ΣΥΡΙΖΑ το γνωρίζουμε πολύ καλά, γι’αυτό και έχουμε δημιουργήσει εργαλεία και επιστημονικούς μηχανισμούς παρακολούθησης των κοινωνικών και πολιτικών δεδομένων που υπερβαίνουν κατά πολύ τις κλασικές δημοσκοπήσεις. Και τα δεδομένα αυτά εμφανίζουν τάσεις που βεβαίως είναι πολλές φορές δύσκολο να αποκωδικοποιηθούν πολιτικά, όμως ξεπερνούν κατά πολύ την banaliteτου «μεγάλου προβαδίσματος της ΝΔ».\n*Έχετε πει ότι η κυβέρνηση θέλει ένα «success story» για τις λαϊκές τάξεις; Ποιό μπορεί να είναι αυτό το success story;\nΘα είναι η ανασύνταξη του κοινωνικού κράτους, η επανίδρυση των εργασιακών δικαιωμάτων, η αναβάθμιση της δημόσιας Παιδείας, η επανασύσταση του δημόσιου συστήματος υγείας, η δίκαιη αναδιανομή του πλούτου. Η συστηματική μεταφορά πόρων από το κεφάλαιο στην εργασία, από το κράτος στην κοινωνία, από το κέντρο στην περιφέρεια. Κάθε πολιτική μας παρέμβαση πρέπει να δημιουργεί πλεονέκτημα στις πληβειακές κοινωνικές τάξεις της χώρας.\n*Και ποιες ακριβώς προσδιορίζονται ως λαϊκές τάξεις.; Έχετε επικριθεί – ως κυβέρνηση – ότι δίνετε μνημονιακή ασυλία στον δημόσιο τομέα σε βάρος του ιδιωτικού και της επιχειρηματικότητας.\nΔεν θα κάνουμε τη χάρη στον νεοφιλελεύθερο αναλφαβητισμό να υποταχτούμε ούτε στον ιδεοληπτικό του λόγο ούτε στις «πονηρές» πολιτικές του επιδιώξεις. Εμείς υπερασπιζόμαστε τα δικαιώματα της εργασίας, τόσο στον δημόσιο όσο και στον ιδιωτικό τομέα (αλλά και στον κοινωνικό τομέα). Οι νεοφιλελεύθεροι υπερασπίζονται τα δικαιώματα της εργοδοσίας, τόσο στον δημόσιο όσο και στον ιδιωτικό τομέα. Και θεωρούν επιπλέον με την ιδεοληψία τους ότι ο ιδιωτικός τομέας αναπτύσσεται όσο περισσότερες ελευθερίες έχει στην καταπάτηση των κοινωνικών δικαιωμάτων και των δημόσιων αγαθών. Γι’αυτό άλλωστε η πολιτική τους στην Ελλάδα οδήγησε σε ένα κακό δημόσιο τομέα και σε ένα ακόμα χειρότερο ιδιωτικό τομέα – εξάρτημα και εργαλείο του κράτους. Αυτό το υπόδειγμα εμείς θα το αλλάξουμε. Θα φτιάξουμε ένα δημόσιο τομέα που θα λειτουργεί υπέρ των πολιτών και του δημοσίου συμφέροντος και ένα ιδιωτικό τομέα παραγωγικό, καινοτόμο, εξωστρεφή και κοινωνικά υπεύθυνο.\n*Σε λιγότερο από ένα μήνα θα έχουμε δύο χρόνια ΣΥΡΙΖΑ στην εξουσία. Τί μπορεί να δίδαξαν στην αριστερά αυτά τα δύο πρώτα της χρόνια στην διακυβέρνηση; Υπήρξαν μύθοι που καταρρίφθηκαν και αλήθειες που πόνεσαν…\nΝομίζω ότι δικαιώθηκε εκείνη η παλιά κριτική της ριζοσπαστικής και επαναστατικής αριστεράς στον εκλογικισμό. Δεν αρκεί να κερδίσεις τις εκλογές για να αλλάξεις ένα παγκόσμιο σύστημα οικονομικών και κοινωνικών συσχετισμών. Χρειάζονται πολύ περισσότερα πράγματα, σε επίπεδο κοινωνίας, κινημάτων, διεθνισμού, ιδεολογικής προετοιμασίας, στελεχών και ανθρώπινων πόρων. Η αντίληψη ότι η Ευρώπη μπορούσε να αλλάξει γραμμικά και άμεσα εξαιτίας μιας πολιτικής αλλαγής σε μια μόνο χώρα δεν ευσταθούσε. Και δημιουργούσε ιδεαλισμούς που γκρεμίστηκαν στην υλική πραγματικότητα της ταξικής πάλης.\nΔιαψεύστηκαν, επίσης, εκείνες οι εκτιμήσεις ομάδων της αριστεράς, οι οποίες θεωρούσαν την άσκηση της κυβέρνησης – κυρίως μέσα σε ένα δυσμενή συσχετισμό κοινωνικών δυνάμεων – μια απλή άσκηση βουλήσεων. Αυτή η διάψευση ίσως είναι και σημαντικότερη για τον τρόπο που η ιστορική παραδοσιακή αριστερά έβλεπε επί της ουσίας την πολιτική πράξη, δηλαδή εμπειρικά, χωρίς γνωστικά, θεωρητικά και κοινωνικά εργαλεία.\nΜε αυτήν την ιστορικότητα αναμετρήθηκε η Κυβέρνηση αυτά τα σχεδόν δύο χρόνια, ιστορικότητα από την οποία προέκυψαν σημαντικές εμπειρίες και γνωστικοί πόροι, που θα βοηθήσουν καταλυτικά τα επόμενα χρόνια την αριστερά και τις δυνάμεις της κοινωνικής αλλαγής.\n*Πως βλέπετε τη σχέση του ΣΥΡΙΖΑ με την κεντροαριστερά; Ήδη, υπάρχει ένα άνοιγμα και μια συμμαχία με την ευρωπαϊκή σοσιαλδημοκρατία. Μπορεί αυτό το άνοιγμα να έχει συνέχεια και εντός συνόρων;\nΗ ευρωπαϊκή σοσιαλδημοκρατία συνειδητοποιεί σήμερα ότι μετά από είκοσι και πλέον χρόνια στρατηγικής σύμπλευσης με τις δυνάμεις του νεοφιλελευθερισμού έχει απωλέσει το μεγαλύτερο μέρος των κοινωνικών της δυνάμεων και έχει μειώσει δραματικά την πολιτική της χρησιμότητα. Επιχειρεί έτσι ένα δειλό αλλά σημαντικό άνοιγμα στις δυνάμεις της κοινωνικής καταρχήν αριστεράς, που εξακολουθούν να είναι ισχυρές στην Ευρώπη. Εμείς το παρακολουθούμε με ενδιαφέρον και πιέζουμε όσο μας επιτρέπεται να μορφοποιηθεί σε ευρωπαϊκό επίπεδο μια συμμαχία των αντι-νεοφιλελεύθερων δυνάμεων. Δυστυχώς, στο εσωτερικό της χώρας οι αντίστοιχες ζυμώσεις στο χώρο αυτό είναι πολύ πιο δύσκολες και αργές, λόγω του ότι το ΠΑΣΟΚ δεν διαθέτει σήμερα ισχυρές εσωτερικές δυνάμεις θετικές προς μια ανάλογη με την ευρωπαϊκή σοσιαλδημοκρατία κατεύθυνση.\n*Υπάρχουν περιθώρια συναινέσεων ή και πολιτικής συνάντησης του ΣΥΡΙΖΑ με το σημερινό ΠΑΣΟΚ;\nΕμείς θα κινηθούμε έτσι κι’αλλιώς στη λογική ενός μετώπου των αντινεοφιλελεύθερων κοινωνικών και πολιτικών δυνάμεων. Το αν θα ανταποκριθεί το ΠΑΣΟΚ δεν το γνωρίζουμε. Χρειάζεται να αποσαφηνίσει αυτό πλέον τις στρατηγικές του επιλογές στη διάκριση Αριστερά / Δεξιά, τη μόνη επίκαιρη και διαχρονικά σημαντική διάκριση των πολιτικών σκηνών όλου του κόσμου. Του προσφέραμε μία τέτοια επιλογή στη συζήτηση για τον εκλογικό νόμο και δυστυχώς γι’αυτό έκανε την κακή επιλογή. Καθένας όμως έχει το δικαίωμα μιας δεύτερης ευκαιρίας.\nΑναρτήθηκε από ΣΥΡΙΖΑ ΓΛΥΦΑΔΑΣ στις 4.1.17\n▼ Ιανουαρίου 2017 (23)\nΠαράσταση διαμαρτυρίας ενάντια στις πολιτικές Trum...\nΠροχωράμε μαζί | ΣΥΡΙΖΑ Συνασπισμός Ριζοσπαστικής ...\nΔηλώσεις του Πρωθυπουργού Αλέξη Τσίπρα στο πλαίσιο...\nΟ κ. Κωνσταντάτος ζημιώνει όχι μόνο τον δήμο Ελλη...\nΌλα στο φως - Προχωράμε Μαζί | ΣΥΡΙΖΑ Συνασπισμός ...\nΘόδωρος Αγγελόπουλος: Ο ποιητής της Έβδομης Τέχνης...\nΤο πόρισμα της Εξεταστικής θέτει τέλος στην ιδιότυ...\nΜια συνοπτική αποτίμηση του έργου του ΥΠΑΑΤ στον α...\nΕπικοινωνιακό έλλειμμα και καίρια ερωτήματα\nΕίμαστε αποφασισμένοι να συγκρουστούμε με τις παθο...\nΔυο πορίσματα-φωτιά για την υπόθεση Novartis: Όταν...\nΕξεταστική Επιτροπή για "θαλασσοδάνεια" σε ΜΜΕ: Πα...\nΠρόκληση για όλους\nΚι όμως (μετα)κινείται\nΤην Πέμπτη με την «ΑΥΓΗ» το ντοκιμαντέρ «Κυπραίες»...\n«Τι θέλουν να κρύψουν οι καναλάρχες;»\nΤο Τμήμα Παιδείας του ΣΥΡΙΖΑ για τις προσλήψεις μο...\nΣαράντα χρόνια ράβε - ξήλωνε\nΟι αλήθειες και τα ψέματα για την οικονομία\nΜήνυμα για την πρωτοχρονιά του 2017


Η ΓΗ ΕΚΤΟΣ ΕΛΕΓΧΟΥ;!;!\nΒρίσκεστε εδώ: Home Επιστήμη Η ΓΗ ΕΚΤΟΣ ΕΛΕΓΧΟΥ;!;!\nΔημοσιεύτηκε στις Τετάρτη, 02 Φεβρουαρίου 2011 00:00\nΌλα τα κομμάτια του παζλ οδηγούν στο συμπέρασμα ότι ο μαγνητικός μας άξονας ακολουθεί τελευταία μια συμπεριφορά έξω απ' τα συνηθισμένα. Ποιες μπορεί να είναι οι γεωλογικές επιπτώσεις και ποιο ρόλο παίζει το κινέζικο «Φράγμα των Τριών Φαραγγιών»;\nΤΟ ΒΗΜΑ/online - ΤΑΣΟΣ ΚΑΦΑΝΤΑΡΗΣ - 30/01/2011\nΟι δύο εφιάλτες των ΗΠΑ: το υπόγειο ηφαίστειο του Yellowstone στα ΒΔ και το ρήγμα της Νew Μadrid στα ΝΑ\nΟ απύθμενος νερόλακκος Μorning Glory είναι μια εύθραυστη βαλβίδα ασφαλείας στη «χύτρα ταχύτητας» του Yellowstone.\nΗ απόκλιση του μαγνητικού άξονα της Γης από τον γεωγραφικό της και η σταθερή ή μη ταλάντωση του πλανήτη μας κατά την αυτοπεριστροφή του είναι ίσως τα «κλειδιά» όσων απρόσμενων συμβαίνουν και... μέλλουν να συμβούν.


Νίκησε τους επίλεκτους της Ταϊλάνδης η Τσέλσι - Νέα Κρήτη\nΝίκησε τους επίλεκτους της Ταϊλάνδης η Τσέλσι\nΝικηφόρα ξεκίνησε τα φιλικά της επί ταϊλανδέζικου εδάφους η Τσέλσι. Οι «μπλε» επικράτησαν με 1-0 της ομάδας επίλεκτων με το γκολ του Ντομινίκ Σολάνκε στο 13ο λεπτό της αναμέτρησης.\nΟ Ζοσέ Μουρίνιο ξεκίνησε μια... άλλη Τσέλσι, βάζοντας στο ματς πολλούς νεαρούς, ενώ στο δεύτερο ημίχρονο έδωσε την ευκαιρία στους ντόπιους θεατές να δουν από κοντά τους Τζον Τέρι, Εντέν Αζάρ και Ντιέγκο Κόστα.\nΠάντως, ο Ισπανός φορ, που μπήκε αλλαγή στο ημίχρονο, αποχώρησε στο 70' λόγω κούρασης και στο παιχνίδι ξαναμπήκε ο 17χρονος σκόρερ, Ντομινίκ Σολάνκε. «Δεν είναι σε καλή κατάσταση», είπε για τον Ντιέγκο Κόστα ο Μουρίνιο και εξήγησε πως του ζήτησε να ακολουθήσει την ομάδα λόγω απουσίας των Φάμπρεγας, Ραμίρες και Όσκαρ.\n«Οι παίκτες μου είναι πολύ κουρασμένοι. Ήταν μεγάλη η σεζόν», συμπλήρωσε ο Πορτογάλος, ενώ από την άλλη ο Κιέτισουκ Σεναμουάνγκ, που κάθισε στον πάγκο της τοπικής επίλεκτης ομάδας σχολίασε: «Το 1-0 δεν είναι και τόσο κακό. Είμαι ικανοποιημένος από το αποτέλεσμα».\nΜετά την Ταϊλάνδη η Τσέλσι θα ταξιδέψει σε Αυστραλία και Αμερική...


ΕΙΔΙΚΟΤΗΤΑ ΔΙΑΣΩΣΤΗΣ: Τροχαίο Αμαλιάδα: Οι συγκλονιστικές τελευταίες στιγμές της μητέρας που «έσβησε» μέσα στη νταλίκα\nΤροχαίο Αμαλιάδα: Οι συγκλονιστικές τελευταίες στιγμές της μητέρας που «έσβησε» μέσα στη νταλίκα\nΟι σπαρακτικές κραυγές της Ασπασίας Μπροτζάκη μέσα από τη φλεγόμενη νταλίκα, προκάλεσαν ανατριχίλα σε όσους βρίσκονταν στο σημείο του τροχαίου.\nΗ άτυχη Ασπασία Βροτζάκη με τον σύζυγό της Κώστα και τα δυο τους παιδιά, έφυγαν για την Αθήνα το βράδυ του Σαββάτου 25 Φεβρουαρίου 2017 για να παραδώσουν εμπορεύματα της επιχείρησης στην οποία εργάζεται.\nΗ εκτροπή του βαρέως οχήματος, που εξελίχθηκε σε οικογενειακή τραγωδία, συνέβη το απόγευμα της τελευταίας Κυριακής της Αποκριάς.\nΟι έρευνες για την εξακρίβωση των συνθηκών πρόκλησης του τροχαίου δυστυχήματος βρίσκονται σε εξέλιξη, ενώ πληροφορίες θέλουν, η εκτροπή του οχήματος να οφείλεται σε μετατόπιση φορτίου.\nΌπως αναφέρει το tempo24.gr, άγνωστο πως ο οδηγός έχασε τον έλεγχο και το όχημα εξετράπη.\nΣε ένα κρεβατάκι στο πίσω μέρος της νταλίκας κοιμόντουσαν τα δύο τους παιδιά, ηλικίας μόλις 6 και 5 ετών.\nΟι στιγμές που έζησε ο οδηγός της νταλίκας εφιαλτικές... Έσπασε με τα χέρια του το παρμπρίζ του οχήματος, γέμισε αίματα αλλά δεν τον ένοιαζε.\nΈβγαλε το αγοράκι από την φλεγόμενη καμπίνα. Έψαχνε το κοριτσάκι του και τελικά μετά από λίγο κατάφερε και το βρήκε. Λίγο τραυματισμένο στο πόδι αλλά σώο…\nΕπέστρεψε να βγάλει και τη γυναίκα του όμως δεν πρόλαβε... Ήταν άτυχη, το χέρι της είχε πιαστεί και είχε εγκλωβιστεί.\nΗ νταλίκα τυλίχθηκε στις φλόγες και η άτυχη γυναίκα βρήκε τραγικό θάνατο, μπροστά στα μάτια του αγαπημένου της συζύγου και των παιδιών.


Η απεριόριστη αγάπη του Θεού Πατέρα για τον άνθρωπο ~ Μιλτιάδης Κωνσταντίνου - Ψυχοδρόμιο\nΗ απεριόριστη αγάπη του Θεού Πατέρα για τον άνθρωπο ~ Μιλτιάδης Κωνσταντίνου\nΨυχοδρόμιο > Uncategorized > Η απεριόριστη αγάπη του Θεού Πατέρα για τον άνθρωπο ~ Μιλτιάδης Κωνσταντίνου\nΜιλτιάδης Κωνσταντίνου, Καθηγητής Παλαιάς Διαθήκης, Κοσμήτορας Θεολογικής Σχολής Α.Π.Θ\nΗ πιο συνηθισμένη από τις καθημερινές προσευχές όλων των χριστιανών είναι αναμφίβολα το “Πάτερ ημών”. Δεν υπάρχει πιστός χριστιανός που να μην απαγγέλλει, τουλάχιστον μια φορά τη μέρα, αυτήν την προσευχή. Και ίσως αυτή η τόσο συχνή επανάληψη να ευθύνεται για το ότι συχνά τα λόγια της προσευχής λέγονται μηχανικά, χωρίς να συνειδητοποιείται η σημασία τους. Οι χριστιανοί αποκαλούν τον Θεό “Πατέρα τους” και ζητούν από αυτόν, όπως όλα τα παιδιά από τους πατεράδες τους, ένα σωρό πράγματα, αλλά σπάνια νιώθουν πραγματικά ότι τους συνδέει μια τέτοια στενή σχέση με τον Θεό.\nΑυτή η στενή σχέση με τον Θεό και κυρίως οι συνέπειες που έχει αυτή για την καθημερινή ζωή των πιστών υπογραμμίζεται στην ευαγγελική παραβολή που περιέχεται στο Λου 15:11-32. Ένας άνθρωπος είχε δυο γιους, από τους οποίους ο μικρότερος πήρε το μερίδιο της περιουσίας που του αναλογούσε και το κατασπατάλησε, ενώ ο μεγαλύτερος έμεινε κοντά στον πατέρα του. Όταν ο άσωτος γιος βρέθηκε σε δύσκολη θέση, ξαναγύρισε μετανοιωμένος στον πατέρα του, ο οποίος όχι μόνο δεν τον έδιωξε, αλλά και τον καλοδέχτηκε, με αποτέλεσμα να προκαλέσει τη δυσαρέσκεια του άλλου γιου του.\nΗ παραβολή αποτελείται από δύο μέρη. Στο πρώτο περιγράφεται η ασωτία, η μετάνοια και η επιστροφή του μικρότερου γιου και στο δεύτερο μέρος η αντίδραση του μεγαλυτέρου. Προσεκτικότερη όμως ανάγνωση θα δείξει ότι η μορφή που στην πραγματικότητα κυριαρχεί και στα δύο μέρη της παραβολής είναι αυτή του σπλαχνικού πατέρα. Αυτός δίνει χωρίς αντίρρηση το μερίδιο στον γιο του που του το ζητάει, σεβόμενος την ελεύθερη επιλογή του. Αυτός είναι που καθημερινά περιμένει να γυρίσει ο γιος του και γι’ αυτό τον διακρίνει από μακριά. Αυτός είναι που δεν έχει την υπομονή να περιμένει να έρθει ο γιος του και να ζητήσει συγγνώμη, αλλά τρέχει πρώτος να τον προϋπαντήσει και να το σφίξει στην αγκαλιά του χωρίς μνησικακία. Ούτε για μια στιγμή δεν συζητάει ο πατέρας το αίτημα του γιου του να τον προσλάβει ως υπάλληλό του, αλλά τον αποκαθιστά αμέσως στην αρχική του θέση. Ακόμη και στους στίχους που αναφέρονται στην ασωτία και στη μετάνοια του μικρότερου γιου, στο υπόβαθρό τους βρίσκεται η μορφή του πατέρα. Αν δεν γνώριζε ο άσωτος την απροϋπόθετη αγάπη του πατέρα του, δεν θα αποφάσιζε ποτέ να επιστρέψει. Τόσο το πρώτο όσο και το δεύτερο μέρος της παραβολής τελειώνει με τη φράση: “ήταν νεκρός και αναστήθηκε, ήταν χαμένος και βρέθηκε” που υπογραμμίζει την απέραντη χαρά του πατέρα. Και στο δεύτερο μέρος της παραβολής πάλι ο πατέρας είναι αυτός που βγαίνει για άλλη μια φορά από το σπίτι του για να παρακαλέσει το μεγαλύτερο γιο του να συμμετάσχει στη χαρά της επιστροφής του αδελφού του. Έτσι, θα ήταν ορθότερο να ονομάζεται η σχετική περικοπή όχι “Παραβολή του Ασώτου” αλλά “Παραβολή του Σπλαχνικού Πατέρα”.\nΑπό την ανάλυση αυτήν προκύπτει ότι στόχος της παραβολής είναι να διδάξει τις συνέπειες που έχει για τη ζωή των χριστιανών η αναγνώριση ότι ο Θεός είναι ο πατέρας τους. Έτσι, το πρώτο συμπέρασμα που βγαίνει είναι ότι η αγάπη του Θεού, όπως άλλωστε και κάθε καλού πατέρα, δεν γνωρίζει όρια. Ό,τι και να κάνουν τα παιδιά του, όσο και να τον πικράνουν, πάντα κρατάει μια σπίθα αγάπης γι’ αυτά και είναι έτοιμος να τα συγχωρέσει και να τα συμπαρασταθεί μόλις του το ζητήσουν. Εδώ όμως χρειάζεται προσοχή γιατί η παρεξήγηση είναι εύκολη. Όπως τονίζει ο απόστολος Παύλος στην Πρώτη Πρὸς Κορινθίους Ἐπιστολή του: “Όλα μου επιτρέπονται, αλλά δεν είναι όλα προς το συμφέρον μου. Όλα μου επιτρέπονται, εγώ όμως δεν θα αφήσω τίποτε να με κυριέψει …” (1Κο 6:12), για να καταλήξει προσφέροντας ένα αποφασιστικής σημασίας κριτήριο όλων των επιλογών των χριστιανών: “… Δεν ανήκετε στον εαυτό σας· σας αγόρασε ο Θεός και πλήρωσε το τίμημα. Αυτόν, λοιπόν, να δοξάζετε με το σώμα σας και με το πνεύμα σας που ανήκουν στον Θεό” (1Κο 6:19-20). Ό,τι έχουν οι άνθρωποι προέρχεται από τον Θεό και ανήκει σ’ αυτόν. Οι άνθρωποι, επομένως, είναι διαχειριστές των αγαθών που τους δίνει ο Θεός. Ο Θεός, όπως και ο πατέρας της παραβολής, δεν βάζει όρους, δεν θέτει κανέναν περιορισμό στα παιδιά του. Τα πάντα επιτρέπονται, όλες οι δυνατότητες είναι ανοιχτές μπροστά στον άνθρωπο. Στον καθένα μένει να κάνει τις επιλογές του. Να χρησιμοποιήσει τα αγαθά που του δίνει ο Θεός για τη δόξα του ή να κυριευτεί από αυτά και να χάσει τον προσανατολισμό του.\nΗ απέραντη, λοιπόν, αγάπη του Θεού που τονίζεται στην παραπάνω παραβολή δεν προτρέπει στην ασυδοσία, αλλά αποτελεί κίνητρο για τη μετάνοια του ανθρώπου και την επιστροφή του στην πατρική οικία, στην κοινωνία με τον Πατέρα. Η παράσταση του Θεού σαν οργισμένου τιμωρού εμβάλλει φόβο στον άνθρωπο και τον απομακρύνει περισσότερο, ενώ ο τονισμός της θείας αγαθότητας τον ενθαρρύνει να πλησιάσει τον Θεό. Γι’ αυτόν ακριβώς το λόγο η συγκεκριμένη περικοπή διαβάζεται, σύμφωνα με την ορθόδοξη παράδοση, την περίοδο του Τριωδίου, την κατεξοχήν περίοδο της μετάνοιας και του επαναπροσδιορισμού της σχέσης του καθένα με τον Θεό.\nΤο δεύτερο συμπέρασμα είναι εξίσου σημαντικό. Η αναγνώριση του Θεού ως πατέρα, συνεπάγεται την αναγνώριση των άλλων ανθρώπων ως αδελφών. Ίσως πολλοί χριστιανοί συμμερίζονται την αντίδραση του μεγαλύτερου γιου. Εκφράζει την απαίτηση του ευσεβούς ανθρώπου να φέρεται ο Θεός με δικαιοσύνη, τιμωρώντας τον αμαρτωλό και αμείβοντας τον ενάρετο. Είναι, άλλωστε, γνωστό πως ευκολότερα μετέχει κανείς στη θλίψη του άλλου παρά στη χαρά του. Ο Χριστός όμως στο σημείο αυτό είναι σαφέστατος. Στα παιδιά ενός τόσο πλούσιου πατέρα δεν ταιριάζει η τσιγγουνιά και η μιζέρια. Τσιγγούνικη και μίζερη είναι η συμπεριφορά του μεγαλύτερου γιου της παραβολής, ο οποίος δεν χαίρεται με το τι κερδίζει ο αδελφός του, αλλά υπολογίζει το τι ενδεχομένως χάνει ο ίδιος. Τσιγγούνικη και μίζερη είναι και η συμπεριφορά όσων δεν βλέπουν στο πρόσωπο του συνανθρώπου τους τον αδελφό τους, με τον οποίο οφείλουν να μοιράζονται τα πάντα, αλλά προσπαθούν να εκμεταλλευτούν τα όποια αγαθά τούς χάρισε ο Θεός για την ατομική τους προβολή και καταξίωση.\nΗ παραβολή του σπλαχνικού πατέρα θέτει μια σειρά από ερωτήματα, στα οποία επείγει να δώσει ο κάθε χριστιανός αμέσως μιαν απάντηση. Εκτιμά την υγεία που του χάρισε ο Θεός, διοχετεύει τη ζωτικότητά του σε έργα που δοξάζουν το όνομα του Θεού ή τη σπαταλά μέσα στο καθημερινό άγχος, τη νευρικότητα και τον αγώνα για προσωπική ανάδειξη; Χρησιμοποιεί τα λίγα ή πολλά χρήματά του για τη δόξα του Θεού ή τα σπαταλά για την προσωπική μου απόλαυση; Θέτει τις γνώσεις του, την κοινωνική του θέση στην υπηρεσία των συνανθρώπων του ή τα σπαταλά για την προσωπική του προβολή; Τη σημερινή μέρα, που κι αυτή είναι δώρο του Θεού, θα την αξιοποιήσει ή θα πάει κι αυτή χαμένη όπως τόσες άλλες; Η περίοδος της Μεγάλης Τεσσαρακοστής, που έρχεται, είναι η καταλληλότερη για περισυλλογή και αυτοέλεγχο. Και αν από τον αυτοέλεγχο αυτόν αναγνωρίσει κανείς ότι ήταν μέχρι σήμερα άσωτος ή μίζερος, ο Χριστός με την παραβολή του δεν αφήνει κανέναν χωρίς ελπίδα. Βεβαιώνει ότι ο πατέρας όλων έχει και άλλα, πολλά αγαθά και περιμένει. Ένα μόνο χρειάζεται να κάνει κανείς: Να αποφασίσει, σήμερα κιόλας, να γυρίσει κοντά του.\nTag: Βιβλική Θεολογία, Μιλτιάδης Κωνσταντίνου\nΜητροπολίτης Περγάμου Ιωάννης Ζηζιούλας ~ Οντολογία και ηθική\nΗ εσχατολογία στην..


Τηλεθέαση: Σκορδά, Καραβάτου, Καινούργιου ή Τσιμτσιλή! - Ποια τερμάτισε πρώτη; - Kalamata Times\nΤηλεθέαση: Σκορδά, Καραβάτου, Καινούργιου ή Τσιμτσιλή! – Ποια τερμάτισε πρώτη;\nΦαίη Σκορδά, Κατερίνα Καραβάτου, Κατερίνα Καινούργιου και Σταματίνα Τσιμτσιλή είναι τα τέσσερα μεγάλα ονόματα που έχουν τον πρώτο λόγο στη πρωινή ζώνη.\nΠοια όμως βγήκε νικήτρια στα χθεσινά νούμερα τηλεθέασης; Ποια χαίρεται και ποια.. κλαίει;\nΚαι οι τέσσερις εκπομπές “έπεσαν” στην μάχη της τηλεθέασης με το καλημέρα! Ωστόσο μια βγαίνει νικήτρια και αυτή για χθες είναι η Φαίη Σκορδά! Το “Πρωινό” στην κυριολεξία έσκισε χθες μιας και άφησε πολύ πίσω του τις υπόλοιπες κυρίες της παρουσίασης, με το “Ευτυχείτε” να έρχεται τελευταίο.\nΑnt1: Σκορδά, Πρωινό 22,6%\nAlpha: Τσιμτσιλή Ηappy Day, 16,8%\nStar: Καραβάτου, Στην Φωλιά των ΚΟΥΚΟΥ 14,3%\nOPEN: Καινούργιου, Ευτυχείτε 10,3%\nΣχετικά άρθραΚατερίνα ΚαινούργιουΚατερίνα ΚαραβάτουΣταματίνα ΤσιμτσιλήΦαίη Σκορδά


ΣΕΟΥΛ - ΠΟΧΑΝΓΚ (15/05/2022) | ΠΡΟΓΝΩΣΤΙΚΑ - ΣΤΟΙΧΗΜΑ\nΑρχική Αναλύσεις ΣΕΟΥΛ – ΠΟΧΑΝΓΚ\nΣΕΟΥΛ - ΠΟΧΑΝΓΚ (15.05.2022 13:00)\nΠροηγούμενο ματς: Εντός έδρας νίκη με 3-1 επί της Σουγουόν FC, για την περασμένη αγωνιστική. Ανώτερη καθόλη τη διάρκεια του παιχνιδιού, με το έργο της να γίνεται ευκολότερο στο 34′, με τους φιλοξενούμενους να μένουν με παίκτη λιγότερο. Προηγήθηκε δίκαια στο 62′, με τη Σουγουόν να ισοφαρίζει προσωρινά πέντε λεπτά αργότερα. Οι γηπεδούχοι αντέδρασαν άμεσα, διαμορφώνοντας το τελικό 3-1 με δύο γκολ στο 78′ και το 82′.\nΧωρίς ήττα στα τελευταία έξι παιχνίδια της (2-4-0), σε πρωτάθλημα και κύπελλο. Βρίσκεται στην 7η θέση της βαθμολογίας, στο -2 από την πρώτη εξάδα, με παιχνίδια λιγότερο από τη Σανγκμού. Μετράει δύο συνεχόμενες εντός έδρας νίκες, έχοντας σκοράρει τουλάχιστον 2 γκολ και στις δύο.\nΤραυματίας παραμένει ο Γιο-Χαν Γκο.\n*Over2.5+g/g στα 3/4 φετινά εντός έδρας παιχνίδια της.\nΠροηγούμενο ματς: Εντός έδρας νίκη με 1-0 επί της Σεονγκνάμ, για την περασμένη αγωνιστική. Κυριάρχησε καθόλη τη διάρκεια του παιχνιδιού, φτάνοντας στη νίκη πιο άνετα απ’όσο δείχνει το τελικό σκορ. Οι φιλοξενούμενοι άντεξαν για μεγάλο χρονικό διάστημα, αλλά δέχτηκαν το μοναδικό τέρμα της αναμέτρησης στο 73ο λεπτό, δίχως να μπορούν να αντιδράσουν.\nΔεν έχει ήττα στα τελευταία έξι παιχνίδια της (3-3-0), σε πρωτάθλημα και κύπελλο. Βρίσκεται στην 3η θέση της βαθμολογίας, στο -8 από την πρωτοπόρο Ουλσάν, με παιχνίδι λιγότερο. Μετράει 1 ήττα στα τελευταία 5 εκτός έδρας παιχνίδια της, με τα τέσσερα από αυτά να ολοκληρώνονται με under2.5 γκολ.\nΣΕΟΥΛ - ΠΟΧΑΝΓΚ ΠΡΟΓΝΩΣΤΙΚΑ\nΑμφότερες τρέχουν μεγάλα αήττητα σερί, ωστόσο, με τις απουσίες που έχουν μαζευτεί στο στρατόπεδο της Ποχάνγκ, θεωρούμε ότι οι γηπεδούχοι έχουν τον πρώτο λόγο για τη νίκη σήμερα. Θα στηρίξουμε τη Σεούλ και θα επιλέξουμε 1 dnb σε απόδοση 1.82 από την Stoiximan.\n1 DNB ΣΕ ΑΠΟΔΟΣΗ 1.82\n2.60 3.05 2.82 U 1.62O 2.22\n2.45 3.20 2.90 U 1.61O 2.25\n2.57 2.98 2.81 U 1.54O 2.31\n2.60 3.00 2.80 U 1.58O 2.20\n2.55 3.00 2.75 U 1.58O 2.25


Η Άνδρος της ζωής μας: Η ΑΝΑΚΥΚΛΩΣΗ ΤΟΥ ΔΗΜΟΥ ΑΝΔΡΟΥ\nΑνώνυμος Δευτέρα, 16 Απριλίου 2018 - 4:07:00 μ.μ. EEST\nGeorge Mantjoros Τετάρτη, 29 Αυγούστου 2018 - 9:25:00 π.μ. EEST\nΤο αρθρο σας σωστα περιγραφει την απαραδεκτη κατασταση που υπαρχει στην Ανδρο . Αν ηταν και επωνυμο θα μπορουσε να αξιολογηθει . Αυτος που θελει δημοσιως να πει την γνωμη του , πρεπει να το κανει μονον, με το ονοματεπωνυμο του .